marsh-mellow/assamese_wikipedia huggingface dataset:
ইলিয়াছ আলি অসমৰ এগৰাকী শল্য চিকিৎসক তেওঁ গুৱাহাটী চিকিৎসা মহাবিদ্যালয়ৰ শল্য চিকিৎসা বিভাগৰ অধ্যাপক আছিল লগতে তেওঁ গুৱাহাটী চিকিৎসা মহাবিদ্যালয়ৰ আঘাত কেন্দ্ৰ আৰু আপাতকালীন চিকিৎসা বিভাগৰ মুৰব্বী হিচাপেও কৰ্মৰত আছিল তেওঁ পুৰুষৰ বন্ধ্যাকৰণ পদ্ধতি ব্যৱহাৰ কৰি জনবিস্ফোৰণ নিয়ন্ত্ৰণৰ ক্ষেত্ৰত সজাগতা সৃষ্টি কৰি সমাজলৈ অতুলনীয় বৰঙণি আগবঢ়াইছে বিশেষকৈ চৰ-চাপৰিৰ মুছলমান সম্প্ৰদায়ৰ মাজত জনসংখ্যা নিয়ন্ত্ৰণৰ বাবে ব্যাপক হাৰত পুৰুষৰ বন্ধ্যাকৰণৰ ব্যৱস্থা একক অভিযানেৰে ৰূপায়ণ কৰি বিৰল দৃষ্টান্ত দাঙি ধৰিছে জন্ম নিয়ন্ত্ৰণৰ দিশত আগবঢ়োৱা অৱদানৰ বাবে ভাৰত চৰকাৰে তেওঁক ২০১৯ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে

প্ৰাৰম্ভিক জীৱন আৰু শিক্ষা
১৯৫৫ চনৰ ৮ আগষ্ট তাৰিখে দৰং জিলাৰ চেঙেলীয়াঝাৰৰ ওচৰৰ জজিয়াত জন্মগ্ৰহণ কৰিছিল তাৰ পিছত তেওঁ চেঙেলীয়াঝাৰ হাই স্কুলৰ পৰা হাইস্কুল শিক্ষান্ত পৰীক্ষাত উত্তীৰ্ণ হয় তাৰ পিছত তেওঁ গুৱাহাটীৰ কটন কলেজৰ বিজ্ঞান শাখাত নামভৰ্তি কৰে তাৰ পৰা উচ্চতৰ মাধ্যমিক উত্তীৰ্ণ হৈ তেওঁ গুৱাহাটী চিকিৎসা মহাবিদ্যালয়ৰ চিকিৎসা বিজ্ঞান পাঠ্যক্ৰমত নামভৰ্তি কৰে চিকিৎসা বিজ্ঞানৰ স্নাতক ডিগ্ৰী লাভ কৰাৰ পিছত গৌহাটী বিশ্ববিদ্যালয়ৰ অন্তৰ্ভুক্ত একেখন মহাবিদ্যালয়ৰ পৰা ১৯৮৭ চনত শল্য চিকিৎসা বিজ্ঞানৰ স্নাতকোত্তৰ ডিগ্ৰী লাভ কৰে

কৰ্ম জীৱন
গুৱাহাটী চিকিৎসা মহাবিদ্যালয়ৰ চিকিৎসক হিচাপে ডাঃ ইলিয়াছ অলিয়ে কৰ্ম জীৱনৰ পাতনি মেলিছিল তেওঁ গুৱাহাটী চিকিৎসা মহাবিদ্যালয়ৰ শল্য চিকিৎসা বিভাগৰ অধ্যাপক আছিল লগতে তেওঁ গুৱাহাটী চিকিৎসা মহাবিদ্যালয়ৰ আঘাত কেন্দ্ৰ আৰু অপাতকালীন চিকিৎসা বিভাগৰ মুৰব্বী হিচাপেও কৰ্মৰত আছিল তেওঁ ৰাষ্ট্ৰীয় গ্ৰাম্য স্বাস্থ্য মিছনৰ এগৰাকী জ্যেষ্ঠ চিকিৎসক আছিল ২০০৯ চনৰ পৰা তেওঁ অসম চৰকাৰৰ পুৰুষৰ বন্ধ্যাকৰনৰ নডেল বিষয়া হিচাপে কৰ্মৰত আছিল তেওঁৰ নেতৃত্বত ২০০৯ চনৰ পৰা প্ৰায় ৫৭,০০০ ব্যক্তিৰ বন্ধ্যাকৰন কৰা হয় তেওঁ বিশেষকৈ চৰ-চাপৰিৰ মুছলমান সম্প্ৰদায়ৰ মাজত জনসংখ্যা নিয়ন্ত্ৰণৰ বাবে ব্যাপক হাৰত পুৰুষৰ বন্ধ্যাকৰণৰ ব্যৱস্থা জনপ্ৰিয় কৰিছিল ২০১৫ চনত তেওঁ গুৱাহাটী চিকিৎসা মহাবিদ্যালয়ৰ পৰা অৱসৰ গ্ৰহণ কৰে তেওঁ বৰ্তমান গুৱাহাটীৰ গ্লোৱেল হস্পিটেলত কৰ্মৰত আৰু উত্তৰ পূৰ্বাঞ্চল জনসংখ্যা ফাউণ্ডেচনৰ অধ্যক্ষ

ভাৰত চৰকাৰে শল্য চিকিৎসাৰে জনসংখ্যা নিয়ন্ত্ৰণৰ দিশত আগবঢ়োৱা অৱদানৰ বাবে ২০১৯ চনত পদ্মশ্ৰী প্ৰদান কৰে

বঁটা আৰু সন্মান
 পদ্মশ্ৰী, ২০১৯
 পুণেৰ মালতীদেৱী সামাজিক ট্ৰাষ্টৰ সমাজসেৱা পদ্মশ্ৰী সন্মান, ২০১৩

তথ্য উৎস

শ্ৰেণী:অসমৰ ব্যক্তি
শ্ৰেণী:চিকিৎসাবিদ
শ্ৰেণী:পদ্মশ্ৰী বঁটা বিজয়ী
ইলুমিনেটি ( লেটিন ভাষা:  ৰ বহুবচন ) হৈছে কেইবাটাও বাস্তৱ আৰু কাল্পনিক প্ৰাচীন আৰু আধুনিক সংগঠনক দিয়া নাম যদিও ইয়াৰ অৰ্থ আলোকিত --    ; 2025  এই নামটোৱে মূলতঃ ১৭৭৬ চনৰ ১ মে'ত প্ৰতিষ্ঠা হোৱা বাভাৰিয়ান ইলুমিনেটিক বুজায় ইলুমিনেটিৰ আৰম্ভণি হৈছিল ১৭৭৬ চনৰ ১ মেত বৰ্তমানৰ জাৰ্মানীৰ অংশ বাভাৰিয়াত পাঁচজন সদস্যৰে লক্ষ্য আছিল অন্ধবিশ্বাস , ধৰ্মবিৰোধী প্ৰভাৱ আৰু ৰাষ্ট্ৰৰ ক্ষমতাৰ অপব্যৱহাৰৰ বিৰুদ্ধে যুঁজ দিয়া গৰিষ্ঠসংখ্যক লোকে অভিযোগ কৰে যে তেওঁলোকৰ উদ্দেশ্য আছিল; -- . পৰা আহৰণ কৰা  অন্ধবিশ্বাসক ধ্বংস কৰা আৰু এই গোপন সংগঠনটো কেৱল এটা কল্পকাহিনী
ইলুমিনেটিৰ প্ৰতিষ্ঠাপক এডাম ৱেইশ্বাউপ্ট

ইলুমিনেটিক বিশ্বৰ আটাইতকৈ গোপনীয় সংগঠন বুলি গণ্য কৰা হয় ডেন ব্ৰাউনে তেওঁৰ ' এঞ্জেলছ এণ্ড ডেমনছ ' নামৰ গ্ৰন্থখনেৰে ইলুমিনেটিক জনপ্ৰিয় কৰি তুলিছিল  কোৱা হয় যে ইলুমিনেটি এনে লোকেৰে গঠিত যিসকলৰ হাতত পৃথিৱীখন নিয়ন্ত্ৰণ কৰিব পৰাকৈ যথেষ্ট ধন আৰু জ্ঞান আছে আন এটা জনপ্ৰিয় তত্ত্ব হল ১৭০০ চনত বাভাৰিয়াৰ এজন অধ্যাপকে ইয়াক উদ্ভাৱন কৰিছিল

ইলুমিনেটিৰ সমৰ্থনত শেহতীয়াকৈ ওলাই অহাজন হৈছে কানাডাৰ প্ৰাক্তন প্ৰতিৰক্ষা মন্ত্ৰী পল হেলিয়াৰ হেলিয়াৰৰ বক্তব্য আছিল যে ইলুমিনেটি বাস্তৱিক আৰু তেওঁলোকে পৃথিৱীখন নিয়ন্ত্ৰণ কৰে ইলুমিনেটিৰ সমৰ্থনত ওলাই আহিছে বিশ্বৰ ভিতৰতে উচ্চ চৰকাৰী পদত অধিষ্ঠিত ব্যক্তি ১৯৬৩৬৭ চনলৈকে হেলিয়াৰে মন্ত্ৰালয়ৰ দায়িত্ব পালন কৰিছিল হেলিয়াৰে লগতে কয় যে ইলুমিনেটিৰ সদস্যসকলে আনকি জলবায়ু পৰিৱৰ্তন দূৰ কৰাৰ কৌশলও জানে পেট্ৰলিয়াম কোম্পানীবোৰৰ পৰা ৰাজহ হেৰুৱাব নিবিচাৰে বাবেই তেওঁলোকে গোপন কথা প্ৰকাশ নকৰে এই গোপন সংগঠনৰ বৰ্তমানৰ লক্ষ্য মানুহক সহায় কৰাতকৈ সৰ্বাধিক লাভৰ লক্ষ্য বুলি বিশ্বাস কৰা হয় আন্তঃৰাষ্ট্ৰীয় পৰ্যায়ত বিত্তীয়, ৰাজনৈতিক, ব্যৱসায় আৰু মনোৰঞ্জন খণ্ডত ইলুমিনেটিৰ সদস্য আছে বুলি বিশ্বাস কৰা হয় হেলিয়াৰে লগতে কয় যে তেওঁলোকৰ বহুতৰে পেট্ৰলিয়াম কোম্পানীত বহু শ্বেয়াৰ আছে

 উৎস 
ইলুমিনেটিৰ ছবি 
নজন অচিনাকি মানুহ, কেৱল তেওঁলোকৰ বাবেই জনা এটা মানৱসৃষ্ট কৃত্ৰিম ভাষা, নিয়মিত ব্যৱধানত পুনৰ লিখা হৈ থকা নটা বহুমূলীয়া কিতাপ, প্ৰজন্মৰ পিছত প্ৰজন্মৰ মাজেৰে নিয়মীয়াকৈ চলি থকা শক্তি, সংগীক চিনি পোৱা গোপন সংহিতা, যিকোনো ঠাইতে জীয়াই থকাৰ স্বভাৱ জাতীয় সীমাহীন পৃথিৱীত নটা বিষয় যিয়ে পৃথিৱীৰ গতিপথ নিজেই সলনি কৰিব পাৰে , তাৰ ভিতৰত বিজ্ঞান আছে, যুক্তি আছে, ধৰ্ম আছে, আৰু আন কিছুমান মনক প্ৰভাৱিত কৰিবলৈ সক্ষম আৰু ইমান জ্ঞান আছে যে আমি ভাবিবও নোৱাৰো কিন্তু তেওঁলোকে এটা কথা জানে যে যদি তেওঁলোকৰ জ্ঞান দুষ্ট শক্তিৰ হাতত পৰে তেন্তে সেয়া হব বিশ্বব্ৰহ্মাণ্ডৰ অন্ত গতিকে জীৱনত সদায় গোপন স্বভাৱ বজাই ৰাখে 

 বাহ্যিক সংযোগ 

 তথ্য সূত্ৰ
ইলেক্ট্ৰন (; চিহ্ন: ) হৈছে একক ঋণাত্মক আধানযুক্ত এবিধ উপপাৰমাণৱিক কণা লেপ্তন পৰিয়ালৰ অন্তৰ্ভুক্ত ইলেক্ট্ৰন হৈছে প্ৰথম প্ৰজন্মৰ কণা ইলেক্ট্ৰনক প্ৰাথমিক কণাৰ শ্ৰেণীত অন্তৰ্ভুক্ত কৰা হয় কাৰণ ইহঁতৰ কোনো উপাংশ বা উপগঠনৰ বিষয়ে জনা নাযায় ইলেক্ট্ৰনৰ এক নিৰ্দিষ্ট ভৰ আছে যাৰ মান হৈছে প্ৰ'টনৰ ভৰৰ প্ৰায় ১১৮৩৬ . কোৱাণ্টাম বলবিজ্ঞানৰ মতে ইলেক্ট্ৰনৰ অন্তৰ্নিহিত বা ঘূৰ্ণন কৌণিক ভৰবেগৰ মান হৈছে ১২ , অৰ্থৎ ইহঁত হৈছে ফাৰ্মায়ন ফাৰ্মায়ন হোৱাৰ কাৰণে পাউলিৰ সূত্ৰ মতে দুটা ইলেক্ট্ৰনে কেতিয়াও এটা কোৱাণ্টাম স্তৰ অধিকাৰ কৰি থকিব নোৱাৰে ইলেক্ট্ৰনে ইয়াৰ উপৰিও তৰংগ-কণা দ্বৈত ধৰ্ম দেখুৱাই, যাৰ কাৰণে পোহৰৰ দৰে ইহঁতে অন্য কণাৰ লগত সংঘৰ্ষ কৰি অপবৰ্তিত হয় ইলেক্ট্ৰন জড়িত বিভিন্ন পৰীক্ষাতো ইয়াৰ ক্ষুদ্ৰ ভৰৰ কাৰণে এই দ্বৈত ধৰ্ম সুন্দৰকৈ দেখুৱায়

টোকা

তথ্যসূত্ৰ

শ্ৰেণী:মৌলিক কণা
শ্ৰেণী:আধান বাহক
ইলেক্ট্ৰনিক সংগীত হৈছে সংগীতৰ এক বিস্তৃত শাখা, য'ত ইলেক্ট্ৰনিক বাদ্যযন্ত্ৰ, পৰিপথ-ভিত্তিক সংগীত প্ৰযুক্তি, চফ্টৱেৰ, অথবা ব্যক্তিগত কম্পিউটাৰ আদি সাধাৰণ উদ্দেশ্যৰ ইলেক্ট্ৰনিক উপকৰণ ব্যৱহাৰ কৰা হয় ইয়াত ইলেক্ট্ৰএকৌষ্টিক সংগীতৰ দৰে ইলেক্ট্ৰনিক আৰু ইলেক্ট্ৰমেকানিকেল পদ্ধতিত তৈয়াৰ কৰা সংগীতো অন্তৰ্ভুক্ত হৈছে 

বিশুদ্ধ ইলেক্ট্ৰনিক বাদ্যযন্ত্ৰবোৰ সম্পূৰ্ণৰূপে পৰিপথ-ভিত্তিক ধ্বনি উৎপাদনৰ ওপৰত নিৰ্ভৰ কৰে, যেনে ইলেক্ট্ৰনিক অছচিলেটৰ, থেৰেমিন, অথবা চিন্থেচাইজাৰযাৰ বাবে যান্ত্ৰিকভাৱে ধ্বনি সৃষ্টি কৰি পিচে বৈদ্যুতিক সংকেতলৈ ৰূপান্তৰ কৰাৰ প্ৰয়োজন নহয় আনহাতে, ইলেক্ট্ৰমেকানিকেল বাদ্যযন্ত্ৰবোৰত তাঁৰ বা হেমাৰৰ দৰে যান্ত্ৰিক অংশ থাকে যিয়ে প্ৰাকৃতিক ধ্বনি সৃষ্টি কৰে, আৰু মেগনেটিক পিকআপ, পাওৰ এম্প্লিফায়াৰ আৰু লাউডস্পীকাৰৰ দৰে বৈদ্যুতিক উপাদানে সেই ধ্বনি বৈদ্যুতিক সংকেতলৈ ৰূপান্তৰ কৰি প্ৰসেচন কৰি পুনৰ শব্দত ৰূপান্তৰ কৰে এনে বাদ্যযন্ত্ৰৰ ভিতৰত টেলহাৰ্মোনিয়াম, হেমণ্ড অৰ্গেন, ইলেক্ট্ৰিক পিয়ানো আৰু ইলেক্ট্ৰিক গিটাৰ আদিৰ নাম উল্লেখযোগ্য

প্ৰথম ইলেক্ট্ৰনিক বাদ্যযন্ত্ৰসমূহ ১৯শ শতিকাৰ শেষত বিকাশ লাভ কৰে ১৯২০ আৰু ১৯৩০ দশকত কিছুমান ইলেক্ট্ৰনিক বাদ্যযন্ত্ৰৰ পৰিচয় ঘটে আৰু সেইবোৰ ব্যৱহাৰ কৰি সংগীত ৰচনা কৰা আৰম্ভ হয় ১৯৪০ দশকত চুম্বকীয় অডিঅ' টেপৰ সহায়ত সংগীতকাৰসকলে সংগীত ৰেকৰ্ড কৰি টেপৰ গতি বা দিশ সলনি কৰি ধ্বনিত পৰিবৰ্তন ঘটাব পৰা হয় ইয়াৰ ফলত ১৯৪০ দশকৰ আৰম্ভণিতে ইজিপ্ট আৰু ফ্ৰান্সত টেপ সংগীত আৰু ১৯৪৮ চনত পেৰিছত মিউজিক কঙ্ক্ৰেটৰ বিকাশ ঘটে, যি প্ৰাকৃতিক আৰু উদ্যোগিক ধ্বনিসমূহ সম্পাদনা কৰি সংগীত তৈয়াৰ কৰাৰ ওপৰত আধাৰিত আছিল জাৰ্মানীত ১৯৫৩ চনত কাৰ্লহেইঞ্জ ষ্টকহাউজেনৰ দ্বাৰা সম্পূৰ্ণ ইলেক্ট্ৰনিক সংগীত প্ৰথমবাৰ সৃষ্টি কৰা হয় ইয়াৰ লগতে ১৯৫০ দশকৰ পৰা জাপান আৰু আমেৰিকাতো ইলেক্ট্ৰনিক সংগীত সৃষ্টি আৰম্ভ হয়, আৰু কম্পিউটাৰৰ সহায়ত এলগৰিদমিক সংগীত ৰচনাৰো প্ৰথম প্ৰদৰ্শন ঘটে

১৯৬০ দশকত কম্পিউটাৰ সংগীতৰ বিকাশ ঘটে, লাইভ ইলেক্ট্ৰনিক্সত উদ্ভাৱনমূলক প্ৰচেষ্টা দেখা যায়, আৰু জাপানী ইলেক্ট্ৰনিক বাদ্যযন্ত্ৰসকলে সংগীত উদ্যোগত গুৰুত্বপূৰ্ণ প্ৰভাৱ পেলায় ১৯৭০ দশকৰ আৰম্ভণিতে মুগ চিন্থেচাইজাৰ আৰু ড্ৰাম মেচিন ইলেক্ট্ৰনিক সংগীতৰ জনপ্ৰিয়তা বৃদ্ধিত সহায় কৰে এই দশকতে ইলেক্ট্ৰনিক সংগীত ডিছকো, ক্ৰাউটৰক, নিউ ৱেভ, চিন্থ-পপ, হিপ-হপ আৰু ইলেক্ট্ৰনিক ডেন্স মিউজিক ()ৰ দৰে ধাৰাৰ উদ্ভৱৰ মাধ্যমে প্ৰচলিত সংগীতত গুৰুত্বপূৰ্ণ প্ৰভাৱ পেলাবলৈ আৰম্ভ কৰে ১৯৮০ দশকৰ আৰম্ভণিতে  7ৰ দৰে ডিজিটেল চিন্থেচাইজাৰ ব্যাপকভাৱে উপলব্ধ হয় আৰু  (   ) উন্নয়ন কৰা হয় এই সময়ছোৱাত চিন্থেচাইজাৰ আৰু প্ৰগ্ৰামেব্ল ড্ৰাম মেচিনৰ অধিক ব্যৱহাৰে ইলেক্ট্ৰনিক পপ সংগীত আগভাগলৈ আহে

১৯৯০ দশকত সংগীত প্ৰযুক্তিৰ অধিক সহজলভ্যতাই ইলেক্ট্ৰনিক সংগীতক জনসাধাৰণ সংস্কৃতিৰ এক অংশ হিচাপে স্থাপন কৰে ১৯৮৯ চনৰ পৰা বাৰ্লিনত আৰম্ভ হোৱা লাভ পেৰেড অনুষ্ঠানই ১ নিযুততকৈ অধিক দৰ্শকৰ সৈতে বিশ্বৰ বৃহত্তম ৰাস্তাৰ উৎসৱ হৈ পৰিণত হয়, যিয়ে ইলেক্ট্ৰনিক সংগীতৰ অন্যান্য বৃহৎ উৎসৱৰ প্ৰেৰণা হিচাপে কাম কৰে

আধুনিক ইলেক্ট্ৰনিক সংগীতত প্ৰয়োগমূলক কলা সংগীতৰ পৰা আৰম্ভ কৰি ইলেক্ট্ৰনিক ডেন্স মিউজিকৰ দৰে জনপ্ৰিয় শৈলী পৰ্যন্ত বহু ধৰণৰ ধ্বনি অন্তৰ্ভুক্ত থাকে সাম্প্ৰতিক সময়ত, ইলেক্ট্ৰনিক সংগীত মধ্যপ্ৰাচ্যত জনপ্ৰিয়তা লাভ কৰিছে, য'ত ইৰান আৰু তুৰ্কীৰ শিল্পীসকলে পৰম্পৰাগত বাদ্যযন্ত্ৰৰ সৈতে এম্বিয়েণ্ট আৰু টেকনো ধ্বনি একত্ৰিত কৰিছে পপ ইলেক্ট্ৰনিক সংগীত সচৰাচৰ ৪৪ ছন্দত গঠিত আৰু ইমানেই প্ৰচলিত যে, ইয়াক পূৰ্বৰ নিছ সংস্কৃতি-আধাৰিত ধাৰাসমূহৰ পৰা পৃথক কৰা হয়

তথ্যসূত্ৰ

শ্ৰেণী:বিনোদন
শ্ৰেণী:কলা
শ্ৰেণী:সংগীত
ইলেক্ট্ৰা (; প্ৰাচীন গ্ৰীক: , ইংৰাজী: ) গ্ৰীক শ্ৰুতিকথা অনুসৰি অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷,  349  362366;     5  418; ,1.2.2

পৰিয়াল
হেচিঅ'ডৰ ইলেক্ট্ৰা থাউমাছৰ পত্নী৷ থাউমাছ আৰু ইলেক্ট্ৰাৰ কন্যা হৈছে ৰামধেনুৰ দেৱী তথা দেৱতা আৰু হাৰ্পিসকলৰ দূত আইৰিছ,  265269, 780381;  , 1.2.6; ,  .

ইলেক্ট্ৰাৰ হাৰ্পি কন্যাৰ নাম ভিন্ন সংস্কৰণ ভিন্ন ভাবে পোৱা যায় হেচিয়ড আৰু এপলডৰাছৰ মতে তেওঁলোক হৈছে এলো আৰু অচিপেট ভাৰ্জিলৰ মতে চেলেনো হৈছে তেওঁৰ অন্যতম হাৰ্পিৰ কন্যা,  3 211212;   ,  3.212 হাইজিনাছ, ফেবুলে প্ৰিফেচত হাৰ্পি, চেলেনো, অচিপেট আৰু প'ডাৰ্চক থাউমাছ আৰু ইলেক্ট্ৰাৰ কন্যা বুলি কোৱাৰ বিপৰিতে ফাবুৱেলত হাৰ্পিৰ নাম এল'পাছ, চেলেনো আৰু অচিপেট বুলি কোৱা হয় আৰু তেওঁলোক থাউমাছ আৰু অজ'মিনৰ কন্যা বুলি কোৱা হৈছে,  14.18 অজ'মেন হয়তো ইলেক্ট্ৰাৰ গৌণ নাম আছিল, যাৰ অৰ্থ হৈছে "বহু-শাখা"

চতুৰ্থ শতিকাৰ শেষৰ ফালে পঞ্চম শতিকাৰ আৰম্ভণিৰ কবি ননাছে উল্লেখ কৰা মতে ইলেক্ট্ৰা আৰু থাউমাছৰ দুই সন্তান হৈছে আইৰিছ আৰু নদী দেৱতা হাইডাস্পেছ,  26.358362

কিংবদন্তি
যেতিয়া ডিমিটাৰৰ কন্যাক হেডিছে অপহৰণ কৰিছিল, সেইসময়ত ভগ্নীসকলৰ সৈতে ইলেক্ট্ৰাও পাৰ্চেফোনৰ অন্যতম সংগী আছিল    418; ,   4.30.4

তথ্য সংগ্ৰহ

শ্ৰেণী:গ্ৰীক কিংবদন্তি
ইলেক্ট্ৰা (প্ৰাচীন গ্ৰীক: , ইংৰাজী: ,  বা  ) হৈছে ছফ'ক্লেছৰ দ্বাৰা ৰচিত এখন গ্ৰীক ট্ৰেজেডী নাটক এই নাটখন ৰচনা কৰাৰ সঠিক তাৰিখ জনা নাযায় যদিও ফিলকটেটিছ (, খ্ৰীষ্টপূৰ্ব ৪০৯) আৰু অডিপাছ এট কলনাছ (  , খ্ৰীষ্টপূৰ্ব ৪০৬)ৰ সৈতে বিভিন্ন শৈলীগত সাদৃশ্যৰ পৰা পণ্ডিতসকলে ধৰি লৈছে যে ইয়াক ছফ'ক্লেছৰ কেৰিয়াৰৰ শেষৰ ফালে লিখা হৈছিল জেবৰ মতে নাট খন খ্ৰীষ্টপূৰ্ব ৪২০ আৰু খ্ৰীষ্টপূৰ্ব ৪১৪ চনৰ ভিতৰত লিখা হৈছিল

কাহিনীভাগ
ট্ৰজান যুদ্ধৰ পিছতে ক্লাইটেমনেষ্ট্ৰা আৰু তেওঁৰ প্ৰেমিক এজিষ্টাছে ইলেক্ট্ৰাৰ পিতৃ আগামেমননক হত্যা কৰিছিল৷ এই হত্যাৰ ন্যায় প্ৰাপ্তিৰ বাবে তাৰ কেইবছৰমানৰ পাছত ইলেক্ট্ৰা আৰু তেওঁৰ ভাতৃ অৰেষ্টেছে কৰা তিক্ত সংগ্ৰামৰ কথা নাটকখনত বৰ্ণনা কৰা হৈছে

যেতিয়া ৰজা আগামেমনন ট্ৰজান যুদ্ধৰ পৰা উভতি আহে, তেতিয়া তেওঁৰ পত্নী ক্লাইটেমনেষ্ট্ৰাই তেওঁক হত্যা কৰে ক্লাইটেমনেষ্ট্ৰাৰ মতে এই হত্যাকাণ্ড ন্যায্য আছিল কাৰণ আগামেমননে দেৱতাসকলৰ আদেশ অনুসৰি যুদ্ধৰ আগতে তেওঁলোকৰ কন্যা ইফিজেনিয়াক বলি দিছিল আগামেমনন আৰু ক্লাইটেমনেষ্ট্ৰাৰ কন্যা ইলেক্ট্ৰাই নিজৰ সৰু ভাতৃ অৰেষ্টেছক ফচিছৰ ষ্ট্ৰফিয়াছলৈ পঠিয়াই মাকৰ পৰা ৰক্ষা কৰিছিল ইয়াৰ বহু বছৰ পিছত অৰেষ্টেছ ডাঙৰ হৈ প্ৰতিশোধৰ পৰিকল্পনা আৰু সিংহাসন দখল কৰাৰ উদ্দেশ্যে ঘূৰি আহিছে

ষ্ট্ৰফিয়াছৰ পুত্ৰ পাইলাডেছ আৰু এজন শিক্ষকৰ সৈতে অৰেষ্টেছ আহি পায় অৰেষ্টেছ আৰু পাইলাডেছে ঘৰত প্ৰৱেশ কৰি ক্লাইটেমনেষ্ট্ৰাক হত্যা কৰে এজিষ্টাছ ঘৰলৈ উভতি অহাৰ লগে লগে তেওঁলোকে খৰধৰকৈ তাইৰ মৃতদেহটো এখন চাদৰৰ তলত থৈ অৰেষ্টেছৰ মৃতদেহ হিচাপে তেওঁৰ আগত উপহাৰ দিয়ে তেওঁ ওৰণিখন তুলি আৱিষ্কাৰ কৰে যে প্ৰকৃততে কোন, আৰু তাৰ পিছত অৰেষ্টেছে নিজকে প্ৰকাশ কৰে তেওঁলোকে এজিষ্টাছক সুৰক্ষিত কৰি অগ্নিকুণ্ডত হত্যা কৰিবলৈ লৈ যায়, যিটো স্থানত আগামেমননক হত্যা কৰা হৈছিল এজিষ্টাছৰ মৃত্যুৰ কথা ঘোষণা কৰাৰ আগতেই নাটকখনৰ অন্ত পৰে

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:নাটক
ইলেক্ট্ৰা আমেলিয়া আৱেলান আৰু ইলাইছ ইছাবেল আৱেলান (যমজ ভগ্নী, জন্ম: ১২ আগষ্ট ১৯৮৬) হৈছে ভেনিজুৱেলাৰ অভিনেত্ৰী তেওঁলোকে ২০০৭ চনৰ  চলচ্চিত্ৰত "  " হিচাপে অভিনয় কৰাৰ বাবে জনাজাত লগতে, ২০১০ চনৰ  চলচ্চিত্ৰত "মোনাৰ" আৰু "লিচা" নামৰ নাৰ্চ হিচাপে অভিনয় কৰিছিল ইলেক্ট্ৰা আৰু ইলাইছে ২০১৩ চনৰ   চলচ্চিত্ৰত এই ভূমিকাসমূহ পুনৰ অভিনয় কৰিছিল 

তেওঁলোকৰ জন্ম ভেনিজুৱেলাৰ কাৰাকাছত হৈছিল তেওঁলোকৰ পিতৃ এলিজাবেথ, এভেলান নামৰ প্ৰযোজকৰ সহোদৰ আছিল, যিয়ে পৰিচালক ৰবাৰ্ট ৰড্ৰিগেজক বিবাহ কৰিছিল তেওঁলোকৰ মাতৃ মডেল তথা অভিনেত্ৰী আছিল যমজদ্বয় ২০০৭ চনৰ এপ্ৰিল মাহৰ    আলোচনীত একেলগে উপস্থিত আছিল 

 ইলেক্ট্ৰাৰ চলচ্চিত্ৰ তালিকা 
 বছৰ চলচ্চিত্ৰ চৰিত্ৰ টোকা ২০০৭ গ্ৰাইণ্ডহাউচ পাগল বেবিচিটাৰ টুইন অংশ: ডেথ প্ৰুফ অংশ: প্লেনেট টেৰ'ৰ ২০০৮ দ্যা হৰৰহাউণ্ড নিজৰ অৱতাৰত  ২০০৯ দ্যা ব্লেক ৱাটাৰ্ছ অৱ ইক'ছ পণ্ড ৰেনে  ২০০৯ পিয়াৰব্লছম (চানছেট ভেম্পায়াৰ্ছ) ৰিয়া  ২০১০ মাচেটে নাৰ্ছ ম'না  ২০১০ নাও হিয়েৰ ৰেনা লোপেজ  ২০১১ নট এনাদাৰ নট এনাদাৰ মুভি সহ-উৎপাদক  ২০১২ চুচি গাৰ্ল সহ-উৎপাদক  ২০১২ ষ্ট্ৰিপড কেণ্ডিচ  ২০১৩ কাউণ্টাৰপাঞ্চ সহ-উৎপাদক  ২০১৩ মাচেটে কিলছ নাৰ্ছ ম'না  ২০১৩ ফ্লাইং মংকীছ ছোনিয়া  ২০১৪ হিডেন ইন দ্য উডছ এনি টিভি চলচ্চিত্ৰ ২০১৪ দ্যা ফাইনেল ব্ৰেথ অভিনেত্ৰী  ২০১৫ স্পেছ এৱাৰ্ডছ পৰিচালক (হোষ্ট) (ডেনি ত্ৰেহোৰ সৈতে) ২০২০ ছ'ন অৱ ম'নাৰ্ছ লুচিয়া 

 ইলাছৰ চলচ্চিত্ৰ তালিকা 
 বছৰ চলচ্চিত্ৰ চৰিত্ৰ টোকা ২০০৭ গ্ৰাইণ্ডহাউচ পাগল বেবিচিটাৰ টুইন অংশ: ডেথ প্ৰুফ অংশ: প্লেনেট টেৰ'ৰ ২০০৮ দ্যা হৰৰহাউণ্ড নিজৰ অৱতাৰত  ২০০৯ দ্যা ব্লেক ৱাটাৰ্ছ অৱ ইক'ছ পণ্ড এৰিকা  ২০১০ মাচেটে নাৰ্ছ লিচা  ২০১৩ মাচেটে কিলছ নাৰ্ছ লিচা  ২০১৫ স্পেছ এৱাৰ্ডছ পৰিচালক (হোষ্ট) (ডেনি ত্ৰেহোৰ সৈতে)

 বাহ্যিক সংযোগ  
 
  
 

তথ্যসূত্ৰ

শ্ৰেণী:জীৱিত ব্যক্তি 
শ্ৰেণী:অভিনেত্ৰী 
শ্ৰেণী:যমজ অভিনেত্ৰী
ফ্ৰেডেৰিক লেইটনৰ চিত্ৰ ইলেক্ট্ৰা এট দ্য টম্ব অৱ এগামেমনন

ইলেক্ট্ৰা (; ইংৰাজী: ) ট্ৰেজেডীৰ অন্যতম জনপ্ৰিয় পৌৰাণিক চৰিত্ৰ (1970), . 79 ইলেক্ট্ৰা হৈছে ছফ'ক্লেছৰ ইলেক্ট্ৰা আৰু ইউৰিপিডিছৰ ইলেক্ট্ৰা নামৰ দুখন গ্ৰীক ট্ৰেজেডীৰ মূল চৰিত্ৰ ইস্কিলাছ (), আলফিয়েৰী (), ভল্টেয়াৰ (), হফমেনষ্টাল (), ইউজিন অ'নেইল ( ')আৰু জিন-পল ছাৰ্ট্ৰে (- ) আদি নাট্যকাৰৰ নাটকৰো তেওঁ কেন্দ্ৰীয় চৰিত্ৰ ইস্কাইলাছৰ অৰেষ্টিয়া ট্ৰিইলজীৰ দ্বিতীয়খন নাটক দ্য লিবেচন বেয়াৰাৰ্ছত তেওঁক এগৰাকী প্ৰতিশোধপৰায়ণ আত্মা হিচাপে উপস্থাপন কৰা হৈছে সেই নাটকত তেওঁ মাতৃ ক্লাইটেমনেষ্ট্ৰাক হত্যা কৰিবলৈ ভায়েকৰ সৈতে আক্ৰমণৰ পৰিকল্পনা কৰা দেখুওৱা হৈছে

মনোবিজ্ঞানত ইলেক্ট্ৰা কমপ্লেক্সৰ নাম তেওঁৰ নামেৰে ৰখা হৈছে

পৰিয়াল
ইলেক্ট্ৰাৰ পিতৃ-মাতৃ আছিল ৰজা আগামেমনন আৰু ৰাণী ক্লাইটেমনেষ্ট্ৰা তেওঁৰ ভগ্নীৰ নাম আছিল ইফিজেনিয়া আৰু ক্ৰীছ'থেমিছ আৰু ভাতৃৰ নাম আছিল অৰেষ্টেছ হোমাৰে ইলিয়াডত "লাওডিচ"ক আগামেমননৰ কন্যা হিচাপে উল্লেখ কৰি ইলেক্ট্ৰাক বুজাইছে বুলি জনা যায়""      ,    .

কিংবদন্তি
আগামেমনন ট্ৰজান যুদ্ধৰ পৰা উভতি অহাৰ সময়ত ইলেক্ট্ৰা মাইচেনিয়াত উপস্থিত নাছিল যুদ্ধৰ পৰা ঘূৰি অহা আগামেমননে যুদ্ধৰ পুৰস্কাৰ স্বৰূপে লগত আনিছিল ট্ৰজান ৰাজকুমাৰী কেছাণ্ড্ৰাক তেওঁলোকৰ আগমনৰ লগে লগে আগামেমনন আৰু কেছাণ্ড্ৰাক ক্লাইটেমনেষ্ট্ৰাই, বা তেওঁৰ প্ৰেমিক এজিষ্টাছে বা দুয়োজনে হত্যা কৰে ক্লাইটেমনেষ্ট্ৰাই স্বামীৰ বিৰুদ্ধে ক্ষোভ ৰাখিছিল যে তেওঁলোকে তেওঁলোকৰ ডাঙৰ ছোৱালী ইফিজেনিয়াক দেৱী আৰ্টিমিচৰ ওচৰত বলি দিছিল যাতে তেওঁ ট্ৰয়লৈ যাত্ৰা কৰিব পাৰে

আঠ বছৰৰ পাছত ইলেক্ট্ৰা এথেন্সৰ পৰা ঘৰলৈ উভতি আহিছিল আৰু একে সময়তে ভাতৃ অৰেষ্টেছো উভতি আহিছিল ইস্কিলাছৰ মতে অৰেষ্টেছে আগামেমননৰ সমাধিৰ আগত ইলেক্ট্ৰাক দেখি চিনি পাইছিল, য'ত দুয়োজনেই মৃতকৰ প্ৰতি আচাৰ-অনুষ্ঠান কৰিবলৈ গৈছিল আৰু তেওঁলোকে পিতৃ হত্যাৰ প্ৰতিশোধ কেনেকৈ লব পাৰি তাৰ পৰিকল্পনা কৰিছিল ফ'চিছ আৰু এনাক্সিবিয়াৰ ৰজা ষ্ট্ৰফিয়াছৰ পুত্ৰ তথা অৰেষ্টেছৰ বন্ধু পাইলাডেছ আৰু অৰেষ্টেছে ক্লাইটেমনেষ্ট্ৰা আৰু এজিষ্টাছক হত্যা কৰে (কিছুমান সংস্কৰণৰ মতে ইলেক্ট্ৰাই সহায় কৰিছিল) পৰবৰ্তী সময়ত ইলেক্ট্ৰাই পাইলাডেছক বিয়া কৰায় ,  ,      ,  , 2010, .143.

তথ্য সংগ্ৰহ

শ্ৰেণী:গ্ৰীক কিংবদন্তি
ইলোজী বা ইলোবা () হৈছে এগৰাকী গ্ৰাম-দেৱতা (গাঁৱৰ দেৱতা) বা লোকদেৱতা৷ ৰাজস্থানৰ গাঁৱে গাঁৱে ইলোজীৰ মূৰ্তি দেখিবলৈ পোৱা যায়৷ তেওঁক হিৰণ্যকশিপুৰ ভগ্নী হোলিকাৰ প্ৰেমিক বুলি কোৱা হয়৷ তেওঁক গোঁফ থকা এজন বলৱান পুৰুষ হিচাপে দেখুওৱা হয়; যিয়ে যিকোনো চক বা ধনীৰ কেন্দ্ৰত তেওঁৰ দীঘলীয়া যৌনাঙ্গ প্ৰদৰ্শন কৰাৰ লগতে মুখত গৌৰৱৰ চাৱনি এটা লৈ আৰামত বহি আছে পবিত্ৰ দিনবোৰত, গাওঁবাসীয়ে ঢোলৰ দৰে লোক বাদ্যযন্ত্ৰ বজোৱাৰ লগতে (গৈৰ নৃত্য নামেৰে জনাজাত) ইলোজীৰ যৌন শক্তিৰ প্ৰশংসাত বহুতো গীত গায়

 আচাৰ-অনুষ্ঠান 
পুৰুষসকলে তেওঁক যৌন শক্তি লাভৰ বাঞ্ছাৰে পূজা কৰে আৰু মহিলাসকলে তেওঁক পুত্ৰ সন্তান লাভ কৰাৰ বাঞ্ছাৰে পূজা কৰে হোলীৰ দিনা যেতিয়া পুৰুষসকলে ফাগ নামেৰে জনাজাত, হোলী গীতবোৰ গায় যিবোৰ তেওঁলোকৰ যৌন সাফল্যৰ বৰ্ণনা কৰা গীত, তেতিয়া বিবাহিতা মহিলাসকলে ইলোজীৰ ওচৰলৈ যায়, তেওঁক প্ৰণাম কৰে, তেওঁৰ দীঘলীয়া যৌনাঙ্গটো ভয়তে স্পৰ্শ কৰে আৰু ইজনীয়ে সিজনীক জোকায়, হাঁহি-ধেমালি কৰে ই এক আনন্দদায়ক আৰু উল্লাসজনক পৰম্পৰা উদ্ধৃতিৰ প্ৰয়োজন 

নৱবিবাহিত দম্পতীয়ে ইলোজীক শ্ৰদ্ধা নিবেদন কৰে কইনাই ইলোজীক সাৱটি ধৰে কাৰণ প্ৰতিগৰাকী মহিলাৰ ওপৰত তেওঁৰ প্ৰথম অধিকাৰ আছে প্ৰতিগৰাকী কইনাৰ বাবে তেওঁ শ্ৰেষ্ঠ পুৰুষ উদ্ধৃতিৰ প্ৰয়োজন 

ইয়াৰ উপৰিও, ই ব্ৰহ্মাণ্ডক নিয়ন্ত্ৰণ কৰা যৌন শক্তিক সন্মান জনোৱাৰ এক উপায়৷ উদ্ধৃতিৰ প্ৰয়োজন 

 হোলী 
হোলী হৈছে পশু প্ৰবৃত্তি পৰিত্যাগ আৰু স্বীকৃতিৰ উৎসৱ ভাৰতীয় সমাজত যৌনতা সাধাৰণতে নিষিদ্ধ; প্ৰেম বা যৌন ইচ্ছাৰ ৰাজহুৱা অভিব্যক্তিৰ নিন্দা কৰা হয় তথাপিও খাজুৰাহো আৰু তন্ত্ৰৰ দৰে পৰম্পৰাই যৌনতাক ব্যক্তিৰ আধ্যাত্মিক যাত্ৰাত আত্ম-বাস্তৱায়নৰ আহিলা হিচাপে প্ৰতিষ্ঠিত পৰম্পৰাগত লোককথাত ইলোজী আৰু হোলিকাৰ প্ৰেম কাহিনী বিখ্যাত

 তথ্য সংগ্ৰহ 

শ্ৰেণী:ৰাজস্থানী সংস্কৃতি
শ্ৰেণী:ৰাজস্থানত ধৰ্ম
শ্ৰেণী:ৰাজস্থানৰ লোকদেৱতা
ইষ্ট ইণ্ডিয়া কোম্পানী () গঠিত হয় ১৫৯৯ চনৰ ২২ছেপ্তেম্বৰত ইংলণ্ডত এইটো কোম্পানীক ইংলিচ ইষ্ট ইণ্ডিয়া কোম্পানী নামেৰেও জনা যায় ১৫৯৯ চনৰে ৩১ ডিছেম্বৰত ৰাণী এলিজাবেথে এই কোম্পানীক উত্তমাশা অন্তৰীপৰ পৰা উত্তৰ-পূব ভাৰতৰ লগতে পূব আৰু দক্ষিণ-পূব এছিয়াৰ যিকোনো অঞ্চলতে ব্যৱসায় কৰাৰ অনুমতি দিয়ে ১৬০০ চনৰপৰা ১৭০৮ চনলৈকে ইষ্ট ইণ্ডিয়া কোম্পানীক "গৱৰ্নৰ এণ্ড কোম্পানী অৱ মাৰ্চেণ্টছ অৱ লণ্ডন ট্ৰেডিং ইনটু দা ইষ্ট ইণ্ডিজ" (           ) আৰু ১৭০৮ চনৰপৰা ১৮৭৩ চনলৈকে "ইউনাইটেড কোম্পানী অৱ মাৰ্চেণ্টছ অৱ ইংলেণ্ড ট্ৰেডিং টু দা ইষ্ট ইণ্ডিছ" (          )নামেৰেও জনা গৈছিল  "গ্ৰন্থ ১" 

ইষ্ট ইণ্ডিয়া কোম্পানীৰ উদ্দেশ্য
           1601
ইষ্ট ইণ্ডিয়া কোম্পানীৰ প্ৰধান উদ্দেশ্য আছিল ব্যৱসায় কৰা ১৬০৮ চনত মোগল সম্ৰাট জাহাংগীৰৰ শাসনকালত (১৬০৫-১৬২৬) ইষ্ট ইণ্ডিয়া কোম্পানীয়ে গুজৰাটৰ চুৰাটত প্ৰথম বাণিজ্যিক কেন্দ্ৰ স্থাপনৰ অনুমতি পায় পাছলৈ আগ্ৰা, আহমেদাবাদ, হুগলি, মাদ্ৰাজ আদি কেইবা ঠাইতো এই কোম্পানীৰ বাণিজ্যিক কেন্দ্ৰ স্থাপিত হয় 

ৰাজনৈতিক প্ৰভাৱ
১৭৫৭ চনত পলাশীৰ যুদ্ধত ইষ্ট ইণ্ডিয়া কোম্পানীয়ে বংগৰ নবাব ছিৰাজোদ্দৌলাক পৰাভূত কৰাত পূব ভাৰতৰ ৰাজনৈতিক আৰু অৰ্থনৈতিক ক্ষেত্ৰখনত কোম্পানীৰ প্ৰভাৱ বিস্তাৰিত হয় ১৭৬৫ চনত ইষ্ট ইণ্ডিয়া কোম্পানীয়ে মোগল সম্ৰাটৰপৰা বংগ, বিহাৰ, উৰিষ্যাৰ স্বত্ব লাভ কৰে পৰিণতিত এই সমগ্ৰ অঞ্চলজুৰি ইংৰাজৰ কৰ্তৃত্ব সুদৃঢ় হয় তেওঁলোকৰ হাতলৈ বিশাল ভূমি ৰাজহৰ ধন আহিল উনবিংশ শতিকালৈ এই কোম্পানী সমগ্ৰ ভাৰতৰে শাসনকৰ্তাহৈ পৰিল

শাসনকাল
১৭৭২ চনৰপৰা ১৮৫৬ চনৰ ভিতৰত,অৰ্থাৎ গৱৰ্নৰ জেনেৰেল ৱাৰেন হেষ্টিংছ ( ,১৭৩২-১৮১৮) আৰু লৰ্ড ডেলহাউছিৰ ( , ১৮১২-১৮৬০) শাসনকালত ভাৰতত ব্ৰিটিছ সাম্ৰাজ্যই বিস্তাৰ লাভ কৰে ১৮৫৮ চনত ব্ৰিটিছ সম্ৰাজ্ঞী ভিক্টোৰিয়াই (১৮১৯-১৯০১) এটা ঘোষণা যোগে ভাৰতৰ শাসনৰ দায়িত্ব ইংৰাজ চৰকাৰৰ হাতলৈ নিলে আৰু ইয়াৰ ফলত ভাৰতত কোম্পানীৰ শাসনৰ অৱসান ঘটিল 

ইষ্ট ইণ্ডিয়া কোম্পানীৰ অৱদান
কোম্পানীৰ শাসনকালতে ভাৰতত সতীদাহ প্ৰথা, শিশু হত্যা আদি প্ৰথাৰ অৱসান ঘটিল কোম্পানীৰ ছত্ৰছায়াত স্কুল, কলেজ, বিশ্ববিদ্যালয়, মেডিকেল কলেজ, এছিয়াটিক ছছাইটি আদি বিভিন্ন শিক্ষা আৰু সাংস্কৃতিক প্ৰতিষ্ঠান স্থাপিত হয় 

১৮৭৩ চনত ইষ্ট ইণ্ডিয়া কোম্পানী বন্ধ হৈ যায় 

তথ্য সংগ্ৰহ

বাহ্যিক সংযোগ

   1600
       :    -   , 17901860:   , , 2009
       
        .
          
  :      ,                .
     :         , 17671836 (     )   
 "         "    4      ,     
       1800

শ্ৰেণী:কোম্পানী
শ্ৰেণী:ভাৰতৰ স্বাধীনতা আন্দোলন
ইষ্ট বেংগল ফুটবল ক্লাব হৈছে কলকাতাত অৱস্থিত ভাৰতৰ পেচাদাৰী ফুটবল সংস্থান ১৯২০ চনত কলকাতাত এই ক্লাবটো গঠন কৰা হৈছিল এই ক্লাবটোৱে তিনিবাৰকৈ লীগ চেম্পিয়নশ্বীপ আৰু সাতবাৰকৈ ফেডাৰেশ্বন কাপৰ বিজয়ী দলৰ সন্মান লাভ কৰিছে



   মুঠ খেল
   জয়
   ড্ৰ
   পৰাজয়
   গ'ল (নিজৰ)
   গ'ল (বিৰূদ্ধে)
   পইণ্ট
    

  1  নেচনেল ফুটবল লীগ (ইং ৱিকি:   )
   আই-লীগ 

   ফাইনেল
   গ্ৰুপ ষ্টেজ
 16    16
   কোৱাৰ্টাৰ ফাইনেল

 1  প্ৰথম ৰাউণ্ড
 2  দ্বিতীয় ৰাউণ্ড
 3  তৃতীয় ৰাউণ্ড
 4  চতুৰ্থ ৰাউণ্ড
 5  পঞ্চম ৰাউণ্ড
 6  ষষ্ঠ ৰাউণ্ড
   ছেমি-ফাইনেল

1  বিজয়ী2  ৰাণাৰ্ছ-আপ  উন্নীত   অৱনতি  ডিভিজনত সৰ্ব্বোচ্চ গ'লদাতা

ছিজনসমূহ
 ছিজন অনুসৰি বিভিন্ন প্ৰতিযোগিতাৰ ফলাফলসমূহছিজনফেডাৰেশ্বন কাপছুপাৰ কাপএছিয়া নামগললীগসৰ্বোচ্চ গলদাতা ১৯৯৬-৯৭  1 ১৯ ১০ ৬ ৩ ২৫ ১৩ ৩৬ ৩য়     ১৯৯৭-৯৮  1 ১৮ ৮ ৭ ৩ ১৮ ১০ ৩১ ২য়  এছিয়ান কাপ ৱিনাৰ্ছ কাপ 2  ১৯৯৮-৯৯  1 ২০ ১৩ ৬ ১ ৩৩ ১০ ৪৫ ২য়  এছিয়ান কাপ 1   ১৯৯৯-২০০০  1 ২২ ৮ ৮ ৬ ২৫ ২১ ৩২ ৭তম       ২০০০-০১  1২২১৩৭২৩০৯৪৬১ম       ২০০১-০২  1 ২২ ১১ ৩ ৮ ৩১ ২৩ ৩৬ ৫ম       ২০০২-০৩  1 ২২ ১৫ ৪ ৩ ৪৪ ২২ ৪৯ ১ম       ২০০৩-০৪  1 ২২ ১৫ ৪ ৩ ৩৭ ১৩ ৪৯ ১ম      ২০০৪-০৫  1 ২২ ১৩ ৪ ৫ ৩৪ ১৬ ৪৩ ৩য়     গ্ৰুপ   ২০০৫-০৬  1 ১৭ ৯ ৪ ৪ ২৫ ১৬ ৩১ ২য়       ২০০৬-০৭  1১৮৭৫৬২৯২৯২৬৫ম     ২০০৭-০৮ ১৮৫৪৯১৭২৩১৯ ষষ্ঠ    গ্ৰুপ৮২০০৮-০৯২২৭৭৮৩১২৬২৮ষষ্ঠ   সুনীল চেত্ৰী৯২০০৯-১০২৬৭১০৯২৭৩১৩১ নৱম    গ্ৰুপ৯২০১০-১১ ২৬১৫৬৫৪৪২১৫১২য়   গ্ৰুপ১৭২০১১-১২২৬১৫৬৫৪৬২২৫১২য়   গ্ৰুপ ১৮

তথ্যসূত্ৰ

শ্ৰেণী:ফুটবল
শ্ৰেণী:ভাৰতত ক্ৰীড়া
350১৮৭৬ চনৰ ইষ্টানবুল
ইষ্টানবুল (তুৰ্কী ভাষা:  ইষ্টান্বুল্) তুৰস্কৰ অন্যতম প্ৰধান নগৰ ইয়াৰ পুৰণি নাম কন্সটাণ্টিনোপল ইয়াৰোপৰি ই বাইজাণ্টিয়াম নামেও পৰিচিত আছিল ই পূৰ্বে উচমানীয় সাম্ৰাজ্যৰ ৰাজধানী আছিল ১৪৫৩ চনত ই তৎকালীন উচমানীয় সাম্ৰাজ্যৰ ৰাজধানী হিচাপে ঘোষিত কৰা হয় ইষ্টানবুল তুৰ্কীৰ সংস্কৃতি আৰু অৰ্থনীতিৰ কেন্দ্ৰস্থল ১৯২৩ চন পৰ্যন্ত ই তুৰ্কীৰ ৰাজধানী আছিল ইষ্টানবুল তুৰ্কীৰ বৃহত্তম নগৰ যাৰ জনসংখ্যা ১২.৮ মিলিয়ন ইয়াৰ আয়তন ৫.৩৪৩ বৰ্গ কিলোমিটাৰ (২,০৬৩বৰ্গ মাইল) ইষ্টানবুল এক আন্তৰ্মহাদেশীয় নগৰ নগৰ খনৰ এক তৃতীয়াংশ জনসংখ্যা এছিয়াত বসৱাস কৰিলেও ই ইউৰোপৰ বাণিজ্যিক আৰু ঐতিহাসিক কেন্দ্ৰ 
 

জনসংখ্যা
ইষ্টানবুলৰ জনসংখ্যা ১৯৮০ৰ পৰা ২০০৫লৈ এই ২৫ বছৰৰ ভিতৰত তিনি গুণে বৃদ্ধি হৈছে অনুমাণিক ৭০তকৈ বেছি ইষ্টানবুলৰ নাগৰিক ইউৰোপত আৰু বাকী ৩০ শতাংশ এছিয়াত বাসৱাস কৰে 

 চন জনসংখ্যা ৩৩০  ৪০,০০০  ৪৪০  ৫,০০,০০০ ৫৩০  ৫,৫০,০০০  ৫৪৫ ৩,৫০,০০০  ৭১৫ ৩,০০,০০০ ৯৫০ ৪,০০,০০০  ১২০০  ১৫০,০০০ ১৪৫৩  ৩৬,০০০ ১৪৭৭  ৭৫,০০০  ১৫৬৬  ৬০০,০০০  ১৮১৭  ৫০০,০০০  ১৮৬০  ৭১৫,০০০ ১৮৮৫  ৮৭৩,৫৭০ ১৮৯০  ৮৪০,০০০  ১৮৯৭  ১,০৫৯,০০০ ১৯০১ ৯৪২,৯০০  ১৯১৪  ৯০৯,৯৭৮ অক্টোবৰ ১৯২৭৬৮০,৮৫৭ অক্টোবৰ ১৯৩৫ ৭৪১,১৪৮  অক্টোবৰ ১৯৪০ ৭৯৩,৯৪৯  অক্টোবৰ ১৯৪৫ ৮৬০,৫৫৮  অক্টোবৰ ১৯৫০  ৯৮৩,০৪১  অক্টোবৰ ১৯৫৫  ১,২৬৮,৭৭১ অক্টোবৰ ১৯৬০ ১,৪৩৬,৫৩৫  অক্টোবৰ ১৯৬৫  ১,৭৪২,৯৭৮  অক্টোবৰ ১৯৭০  ২,১৩২,৪০৭  অক্টোবৰ ১৯৭৫  ২,৫৪৭,৩৬৪ অক্টোবৰ ১৯৮০ ২,৭৭২,৭০৮  অক্টোবৰ ১৯৮৫ ৫,৪৭৫,৯৮২  অক্টোবৰ ১৯৯০ ৬,৬২০,২৪০ নবেম্বৰ ১৯৯৭  ৮,২৬০,৪৩৭  অক্টোবৰ ২০০০  ৮,৮০৩,৪৬০  জানুৱাৰী ২০০৫ ৯,৭৯৭,৫৩৬  জানুৱাৰী ২০০৬  ১০,০৩৪,৮৩০ 
 জামিয়া হাগিয়া চফিয়া সংগ্ৰাহালয়

শিক্ষা
তুৰ্কীৰ উচ্চ শিক্ষাৰ কিছু প্ৰতিষ্ঠান ইষ্টানবুলত অৱস্থিত সাধাৰণতে চৰকাৰী বিশ্ববিদ্যালয়বোৰ প্ৰসিদ্ধ যদিও কিছু বছৰৰ পৰা ব্যক্তিগত বিশ্ববিদ্যালয়ৰ সংখ্যা বাঢ়িছে বিখ্যাত চৰকাৰী বিশ্ববিদ্যালয়ৰ ভিতৰত ইষ্টানবুল প্ৰযুক্তিবিদ্যা জামিয়া, বাচতুৰছ জামিয়া, ৰুটিহ চৰায় জামিয়া , ইষ্টানবুল জামিয়া, মাৰ্মৰহ জামিয়া , ইলদীজ প্ৰযুক্তিবিদ্যা জামিয়া আৰু নিৰ্মাতা স্নান কলা জামিয়া অন্যতম 

600 ব্ৰীজ ৰুটিহৰ পৰা এক আকৰ্ষণীয় দৃশ্য 
চিত্ৰমালা
  ,   ,    ,        6        .               
   ,       1891,  '   .     ,      ,     
            .    ,        .
 '                     ,  ,  - 
  1948,     '   .          ''
     ,  '   ,   1453.              

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ভূগোল
ইষ্টাৰ্ণ উচ্চতৰ মাধ্যমিক বিদ্যালয় () নাৰায়ণপুৰত অৱস্থিত এখন উচ্চতৰ মাধ্যমিক বিদ্যালয় এই বিদ্যালয়খন ২০১৯ চনত স্থাপিত হৈছিল এই বিদ্যালয়ত বৰ্তমান প্ৰায় ৪০জন শিক্ষক-শিক্ষয়িত্ৰী আৰু পাঁচশৰো অধিক ছাত্ৰ-ছাত্ৰীয়ে অধ্যয়ন কৰে ইয়াৰে শিক্ষাৰ মাধ্যম হৈছে অসমীয়া ভাষা ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদ ()ৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয় আনহাতে, দ্বাদশ শ্ৰেণীৰ ছাত্ৰসকল অসম উচ্চতৰ মাধ্যমিক শিক্ষা পৰিষদৰ অধীনত  পৰীক্ষাত অৱতীৰ্ণ হয়

ইতিহাস
ব্ৰহ্মপুত্ৰৰ উত্তৰপাৰৰ লখিমপুৰ জিলাৰ অন্তৰ্গত নাৰায়ণপুৰ অঞ্চলৰ কেইজনমান উদ্যমী ব্যক্তি পংকজ হাজৰিকা,ঋতুপৰ্ণ হাজৰিকা,কৌশিক নেওগ,ৰাজৰত্ন শইকীয়া আৰু বিনোগ গগৈৰ সহযোগত ইষ্টাৰ্ণ চায়েন্স একাডেমী নামেৰে এখন উচ্চতৰ মাধ্যমিক বিদ্যালয় প্ৰতিষ্ঠা কৰা হয় কিন্তু পৰৱৰ্তী সময়ত বিদ্যালয়খনক ইষ্টাৰ্ণ উচ্চতৰ মাধ্যমিক বিদ্যালয় নামেৰে পুনৰ নামাকৰণ কৰা হয় ২০১৯ চনৰ ৫ জুন তাৰিখে প্ৰতিষ্ঠা লাভ কৰা এই বিদ্যালয়খনত প্ৰথম অৱস্থাত মাথো বিজ্ঞান শাখা আছিল যদিও বৰ্তমান সময়ত ষষ্ঠ শ্ৰেণীৰপৰা উচ্চতৰ মাধ্যমিকৰ বিজ্ঞান আৰু কলা শাখালৈকে উপলব্ধ আছে বিদ্যালয়খনে প্ৰতিষ্ঠা লাভ কৰাৰ সময়ত নাৰায়ণপুৰ উচ্চতৰ মাধ্যমিক বিদ্যালয়ৰ অৱসৰপ্ৰাপ্ত অধ্যক্ষ স্বৰ্ণলতা বৰাই অধ্যক্ষৰ আসন গ্ৰহণ কৰে  বৰ্তমান বিদ্যালয়ৰ অধ্যক্ষ প্ৰণৱ বৰাকে প্ৰমুখ্য কৰি সৰ্বমুঠ ৪০গৰাকী শিক্ষক আৰু কৰ্মচাৰীকে আদি কৰি ৫০০ৰো অধিক ছাত্ৰ ছাত্ৰী বিদ্যালয়খনত আছে প্ৰথম অৱস্থাত বিদ্যালয়খন ৬টা সৰু ঘৰৰ মাজতে আবদ্ধ আছিল যদিও বৰ্তমান সময়ত বিদ্যালয়খন সেই ঠাইৰপৰা আনি মাধৱদেৱ কলাক্ষেত্ৰৰ সমীপত তিনিমহলীয়া  ঘৰ নিৰ্মাণ কৰা হয় 

শিক্ষা ব্যৱস্থা
বিদ্যালয়ৰ শিক্ষা ব্যৱস্থা উন্নত বিদ্যালয়ৰ ছাত্ৰ-ছাত্ৰীয়ে হাইস্কুল শিক্ষান্ত পৰীক্ষা আৰু উচ্চতৰ মাধ্যমিক পৰীক্ষাত যথেষ্ট ভাল ফলাফল লাভ কৰিছে ২০২৪ চনৰ হাইস্কুল শিক্ষান্ত পৰীক্ষাত দুজন ছাত্ৰই ৯৫ নম্বৰ লাভ কৰিবলৈ সক্ষম হৈছে

 ছাত্ৰ-ছাত্ৰী
বৰ্তমান বিদ্যালয়খনত প্ৰায় ৫০০ৰো গৰাকী ছাত্ৰ-ছাত্ৰী আছে  ২০১৯ চনত এই বিদ্যালয়খনত ছাত্ৰ-ছাত্ৰীৰ সংখ্যা আছিল ২৫জন আৰু দশম শ্ৰেণীৰ পাঠ্যক্ৰম আৰম্ভ হওঁতে ছাত্ৰ-ছাত্ৰী আছিল ৪৯জন আৰু বৰ্তমান বিদ্যালয়খনত প্ৰায় পাঁচশৰো অধিক ছাত্ৰ ছাত্ৰী আছে

আন্ত: গাঁথনি 
বৰ্তমান বিদ্যালয়খন তিনিমহলীয়া  ঘৰৰ আৰ্হিত নিৰ্মিত , প্ৰথম অৱস্থাত অসম আৰ্হিৰ ঘৰ আছিল বিদ্যালয়ত সৰ্বমুঠ ১৪টা শ্ৰেণীকোঠা , শিক্ষককোঠা ১টা , কাৰ্যালয় ২টা , অধ্যক্ষ কোঠা ১টা , পদাৰ্থবিজ্ঞান আৰু ৰসায়নবিজ্ঞানৰ বাবে বিজ্ঞানাগাৰ আছে 

প্ৰধান শিক্ষকসকল
৺স্বৰ্ণলতা বৰা 
 প্ৰণৱ বৰা

সা-সুবিধাসমূহ
বিদ্যালয়খনত এটা পুথিভঁৰাল , বিজ্ঞানাগাৰ , ছাত্ৰ-ছাত্ৰীৰ বাবে শৌচাগাৰ আৰু প্ৰস্ৰাৱগাৰ , শিক্ষকসকলৰ বাবে আছুতীয়া কক্ষ , ছাত্ৰ-ছাত্ৰীৰ বাবে উন্নত মানদণ্ডৰ বেন্স-ডেস্ক , প্ৰতিটো কক্ষত  ৰ ব্যৱস্থা আৰু উন্নত মানৰ ব্লেক বৰ্ড আৰু ৱাইট বৰ্ডৰ ব্যৱস্থা , উন্নত মানদণ্ডৰ পানীৰ যোগান, পাকঘৰ , বিজ্ঞনাগাৰৰ সুবিধা 

 তথ্য সংগ্ৰহ 
 :.95
 :..153
শইকীয়া, স্মৃতি (শি:) ইষ্টাৰ্ণ উচ্চতৰ মাধ্যমিক বিদ্যালয় 
শ্ৰেণী: অসমৰ বিদ্যালয়সমূহ
ইস্তিগফাৰ (ইংৰাজী: ; আৰবী:  ) ইয়াৰ উপৰিও আস্তাগফিৰুল্লাহ ব্যৱহাৰ কৰা হয়- (ইংৰাজী: ; আৰবী:    -)

ইয়াৰ অৰ্থ হ'ল আল্লাহৰ ওচৰত ক্ষমা প্ৰাৰ্থনা কৰা  মুছলিমসকলে বিশ্বাস কৰে যে, আল্লাহ হ'ল গাফিৰ (ক্ষমাকাৰী), গফুৰ (ক্ষমাশীল), গফফাৰ (সৰ্বাধিক ক্ষমাকাৰী) ইস্তিগফাৰ এটা স্বতন্ত্ৰ ইবাদত; কোনো গুনাহ বা পাপ ক্ষমা কৰাৰ বাবে এই ইবাদত কৰা নহয় যেনেকৈঃ নামাজ, ৰোজা, হজ্জ ইত্যাদি ইবাদতৰ দ্বাৰা পাপ মাফ হয়; কিন্তু এইবোৰ ইবাদত কৰাৰ বাবে পাপ কৰা চৰ্ত নহয় তওবা আৰু ইস্তিগফাৰ আল্লাহ তাআলাৰ অতি পচন্দৰ ইবাদত সেয়েহেই নবী মুহাম্মাদ (ছাঃ) প্ৰতিদিনে ৭০ ৰ পৰা ১০০ বাৰ তওবা আৰু ইস্তিগফাৰ কৰিছিল বুলি মুছলিমসকলৰ শাস্ত্ৰত আছে অনুৰূপ ঈমানৰ পাছত নামাজ প্ৰধান আৰু সৰ্বশ্ৰেষ্ঠ ইবাদত হোৱাৰ সত্ত্বেও এই নামাজ আদায়ৰ পিছত তিনিবাৰ ইস্তিগফাৰ পাঠ কৰা চুন্নত অৰ্থাৎ ইস্তিগফাৰ মাথোঁ পাপৰ পাছতেই নহয়, ইবাদতৰ পাছতো কৰা হয় যেনেকৈঃ হজ্জৰ পাছত ইস্তিগফাৰ কৰা বিষয়ে কোৰআনত উল্লেখ আছে, (হজ্জৰ শেষত) তাৰপাছত তোমালোকে ওলাই পৰা, যেনেকৈ মানুহবোৰে গুচি গৈছে আৰু আল্লাহৰ ওচৰত ক্ষমা বিচৰা নিশ্চয় আল্লাহ তাআলা ক্ষমাশীল, পৰম দয়ালু  ছূৰা-২ বাকাৰা, আয়াত: ১৯৯) 

ইস্তেগফাৰ আৰু তওবাৰ পাৰ্থক্য
ইস্তেগফাৰঃ ক্ষমা বিচৰাৰ উদ্দেশ্যৰে বান্দাৰ আছতাগফিৰুল্লাহ কোৱা 

তওবাঃ আল্লাহৰ দিশে প্ৰত্যাৱৰ্তন আৰু তেওঁৰ প্ৰতি মনোনিৱেশ কৰা 

ইস্তেগফাৰ সম্পৰ্কিত কোৰআনৰ আয়াত সমূহঃ
তুমি ক্ষমা বিচৰা তোমাৰ ও মুমিন নাৰী-পুৰুষৰ ক্ৰটি-বিচ্যূতিৰ বাবে ছূৰাঃ মুহাম্মাদ, ১৯

আৰু তুমি আল্লাহৰ ওচৰত ক্ষমা বিচৰা নিশ্চয় আল্লাহ ক্ষমাশীল, পৰম দয়ালু ছূৰাঃ নিছা, ১০৬

ইস্তেগফাৰ সম্পৰ্কিত ৰাছুল(ছাঃ)ৰ বাণীসমূহঃ
১) আবু হুৰাইৰা(ৰাঃ)ৰ পৰা বৰ্ণিত, মই ৰাছুলে (ছাঃ) কওঁতে শুনিছো আল্লাহৰ শপথ, মই প্ৰতিদিনে সত্তৰবাৰতকৈয়ো বেছি অধিক আল্লাহৰ ইস্তেগফাৰ কৰো আৰু তওবা কৰো বুখাৰী হাদিছ 

২) ইবনে আব্বাছ (ৰাঃ)ৰ পৰা বৰ্ণিত, তেখেতে কৈছে, ৰাছুল (ছাঃ)য়ে কৈছে,যি ব্যক্তিয়ে ইস্তেগফাৰক অৱশ্যম্ভাবী কৰিব, আল্লাহে তেওঁক সকলো সংকীৰ্ণৰ পৰা মুক্ত কৰিব আৰু সকলো অসুবিধা(পেৰেশ্বাণী)ৰ পৰা তেওঁক নাজাত দিব আৰু এনেকুৱা ঠাইৰ পৰা ৰিজিক দিব, যিটো কল্পনা পৰ্য্যন্ত সি কৰা নাই আল্ হাদিছ 

ইস্তেগফাৰৰ গুৰুত্বফজীলতঃ
ইস্তেগফাৰ আল্লাহৰ ইবাদত বিশ্বাস কৰা হয় ইস্তেগফাৰৰ কাৰণে গুনাহপাপ মাফ হয়, বৃষ্টি বৰ্ষণ হয়, সন্তান ও সম্পদৰ দ্বাৰা সাহায্য কৰা হয় আৰু জান্নাতৰ অধিকাৰী কৰা হয় ইস্তেগফাৰৰ ফলত সৰ্বাধিকৰ পৰা শক্তি ও সামৰ্থ বৃদ্ধি পায় আল্লাহ তায়ালায়ে কৈছেঃ তেখেতে তোমালোকৰ শক্তিৰ সৈতে আৰু শক্তি বৃদ্ধি কৰিবছূৰা হুদঃ ৫২  ইস্তেগফাৰৰ ফলত সুখ-সমৃদ্ধি ও প্ৰাপ্ত হক অৰ্জিত হয় ইস্তেগফাৰৰ ফলত বালা-মুছিবত দুৰীভূত হয় 

ইস্তেগফাৰৰ সময়ঃ
ইস্তেগফাৰ সকলো সময়তেই কৰিব পৰা যায়, কিন্ত গুনাপাপৰ পিছত ইস্তেগফাৰ কৰা ওয়াজিব আৰু নেক আমল কৰাৰ পাছত মুস্তাহাব যেনেকৈঃ নামাজৰ শেষত তিনিবাৰ ইস্তেগফাৰ কৰা, হজ্বল শেষত ইস্তেগফাৰ কৰা ইত্যাদি কিন্তু চেহৰীৰ সময়ত ইস্তেগফাৰ কৰা বেছি ফজীলতউপকাৰী, বৰঞ্চ মুস্তাহাব কাৰণ এই সময়ত ইস্তেগফাৰকাৰীসকলক আল্লাহ তায়ালায়ে বেছি প্ৰশংসা কৰে 

নাৰীসকলৰ বাবে ইস্তেগফাৰ কৰাৰ গুৰুত্বঃ

নাৰীসকলৰ বাবে ইস্তেগফাৰ কৰা খুব জৰুৰী হাদিছত আছে- নবী(ছাঃ)য়ে নাৰীসকলৰ ওচৰত আহি ক'লেঃ হে নাৰীসকল, তোমালোকে চদকাহ কৰা, বেছি বেছি ইস্তেগফাৰ কৰা কাৰণ তোমালোকৰ অধিকাংশকেই মই জাহান্নামৰ অধিবাসী দেখিছো সিহঁতৰ মাজৰ বাকপটু এগৰাকী নাৰীয়ে কৈ উঠিলঃ আমাৰ মাজৰ অধিকাংশ জাহান্নামী হোৱাৰ কাৰণ কি? তেখেতে ক'লেঃ তোমালোকে বেছি লানত কৰা আৰু স্বামীসকলৰ নাশুকৰি কৰা  হাদিছঃ মুছলিম

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:ইছলামিক আইন
এটা আধুনিক বৈদ্যুতিক বাষ্প ইস্ত্ৰি
ইস্ত্ৰি ( বা ) এবিধ তলিখন চেপেটা ওপৰত হাতল থকা সঁজুলী এই সজুলীবিধ গৰম কৰি ইয়াৰে পোছাকৰ ভাঁজ নোহোৱা কৰিব পাৰি সাধাৰণতে লো-ৰে সজা হয় বাবেই লোৰ ইংৰাজী নাম -ৰ পৰাই ইয়াকো ইংৰাজীত আইৰণ বুলি কোৱা হয় গৰম কৰাৰ সময়ত কাপোৰৰ আঁহৰ অণুৰ দীঘলীয়া শৃংখলৰ মাজৰ বান্ধোন সমূহ কোমল হৈ পৰে, ইয়াৰ লগে লগ গধূৰ চেপেটা তলিখনেৰে হেঁচা দিয়াৰ ফলত আঁহবোৰ দীঘল হৈ পৰে আৰু ঠাণ্ডা হোৱাৰ সময়ত সেই ভাঁজেই ৰৈ যায় কিছুমান তন্তু যেনে কপাহ-ৰ বাবে মাজৰ শৃংখলবোৰ কোমল কৰিবলৈ তাক সেমেকা কৰি ল'ব লাগে নকৈ আৱিষ্কৃত বহুতো কৃত্ৰিম আঁহৰ বাবে ইস্ত্ৰি কৰাৰ প্ৰয়োজন নথকা বুলি কোৱা হয়

১৮৭১ চনত আমেৰিকাৰ মেৰি ফ্লোৰেন্স পট্টছ নামৰ এগৰাকী মহিলাই "ছেড আইৰণ" (ইস্ত্ৰি) উদ্ভাৱন কৰে "গ্ৰন্থ ১" নিউয়ৰ্কৰ এগৰাকী ব্যক্তি হেন্ৰি ডব্লিউ. ছীলী-য়ে ১৮৭২ চনত বিজুলীচালিত ইস্ত্ৰি আৱিষ্কাৰ কৰে ইয়াৰ বাহিৰেও বিভিন্ন ধৰণৰ ইস্ত্ৰি আৱিষ্কৃত হৈছে

ইতিহাস
অষ্টম শতিকামানৰ পৰা চীন দেশত অঙঠা ভৰাই তপতোৱা ইস্ত্ৰিৰ প্ৰচলন হৈছিল ১৬০০ শতিকামানত হলেণ্ডৰ দৰ্জীবোৰে অঙঠা ভৰাই লোৱা ফোঁপোলা ইস্ত্ৰিৰ ব্যৱহাৰ কৰিছিল ১৮০০ শতিকামানৰ পৰা ত্ৰিভুজকৃতি আৰু হেণ্ডেল থকা ডাঠ লোৰ গধুৰ ইস্ত্ৰি বিধৰ প্ৰচলন হৈছিল এনে ইস্ত্ৰিক ইংৰাজীত "ছেড আইৰণ"ছ বুলি কৈছিল এনে ধৰণৰ ইস্ত্ৰি একেলগে দুটা ব্যৱহাৰ কৰে গৰম কৰিবলৈ জুইৰ চৌকাত এটা বহুৱাই থয় আৰু আনটোৰে কাপোৰ ইস্ত্ৰি কৰে ইস্ত্ৰি ঠাণ্ডা পৰিলে ঠাণ্ডাটো থৈ গৰমটো লৈ ইস্ত্ৰি মৰা কাম চলাই থাকে শ্ৰীমতী পট্টছে উদ্ভাৱন কৰা ইস্ত্ৰিবিধৰ ভিতৰখন ফোঁপোলা আৰু তাৰ ভিতৰখন বালি, চিমেণ্ট আদিৰে ভৰ্তিহৈ থাকে এই তাপ অপৰিবাহী বস্তুবোৰ ভিতৰত থকা বাবে তাপ ওপৰৰ হেণ্ডেলডাললৈ নাহে আৰু বহুত সময়লৈ ইস্ত্ৰিটো গৰম হৈ থাকে পট্টছৰ ইস্ত্ৰিবিধ দুয়ো মূৰ জোঙা আৰু ঘেৰ খোৱা হেণ্ডেলৰ হেণ্ডেলডাল এটাৰ পৰা খুলি আন এটা ইস্ত্ৰিলৈ নি লগাই ল'ব পাৰি ১৮৫০ চনত কেৰাছিন, এলক'হল, তিমিমাছৰ তেল, গেছ, কাৰ্বাইড আনকি গেছ'লিন জ্বলাই গৰম কৰিব পৰা বিভিন্ন ধৰণৰ ইস্ত্ৰিৰ উদ্ভাৱন আৰু প্ৰচলন হৈছিল
এটা অঙঠা ভৰাই তপতোৱা ইস্ত্ৰি
মূল বাকচৰ সৈতে ১৯৫০ চনৰ মৰ্ফি-ৰিচাৰ্ডছ কোম্পানীৰ এটা ইস্ত্ৰি

বিদ্যুৎৰ ইস্ত্ৰি
১৮৮২ চনত নিউ জাৰ্ছীৰ "হেনৰি ডব্লিউ ছীলী"য়ে বিদ্যুতৰ ইস্ত্ৰি উদ্ভাৱন কৰে প্ৰথম অৱস্থাত এনে ইস্ত্ৰিবোৰৰ তাপ নিয়ন্ত্ৰণ কৰিব পৰা ব্যৱস্থা নাছিল তাপ নিয়ন্ত্ৰণ কৰিব পৰা বিদ্যুৎৰ ইস্ত্ৰিৰ উদ্ভাৱন ঘটে ১৯২০ চনত আজিকালি বিভিন্ন ব্যৱস্থা থকা ইস্ত্ৰি ওলাইছে কিছুমান ইস্ত্ৰিত পানীৰ ভাপ উলিয়াই ইস্ত্ৰি কৰাৰ ব্যৱস্থা আছে যাতে ইস্ত্ৰি কৰাৰ আগে আগে কাপোৰবোৰ সেমেকাই কোমল কৰি যাব পাৰি বিদ্যুৎৰ ইস্ত্ৰিৰ ভিতৰত এচটা "হিটিং ফিলামেণ্ট" থাকে বিদ্যুৎ প্ৰৱাহিত হ'লে ফিলামেণ্টচটা গৰম হয় আৰু তাৰ তাপে ইস্ত্ৰিৰ তলখন গৰম কৰে বিদ্যুতৰ ইস্ত্ৰিৰ ওপৰত বেলেগ বেলেগ কাপোৰৰ বাবে তাপ নিয়ন্ত্ৰণৰ এটা নিয়ন্ত্ৰণ চকৰি থাকে তাত কপাহী, উল, ৰেছম, পলিষ্টাৰ, নাইলন আদি কাপোৰ বেলেগ তাপত ইস্ত্ৰি কৰাৰ বাবে তাপ নিয়ন্ত্ৰণ কৰিব পাৰি যেনে:
 কাপোৰ উষ্ণতা কপাহী  ২০৪ চেণ্টিগ্ৰেড ৰেছমী  ১৪৮ চেণ্টিগ্ৰেডঊল  ১৪৮ চেণ্টিগ্ৰেড নাইলন ১৩৫ চেণ্টিগ্ৰেড পলিষ্টাৰ  ১৪৮ চেণ্টিগ্ৰেড

তথ্য সংগ্ৰহ

শ্ৰেণী:সঁজুলি
ইস্থাৰ ডাফ্লো, (; জন্ম ২৫ ১৯৭২) এগৰাকী ফ্ৰেন্স-আমেৰিকান অৰ্থনীতিবিদ তেওঁ বৰ্তমান মেছাচুচেটছ প্ৰযুক্তিবিদ্যা প্ৰতিষ্ঠানত দৰিদ্ৰতা নিৰ্মূল আৰু উন্নয়ন অৰ্থনীতিৰ আব্দুল লতিফ জামেল আসনৰ অধ্যাপক তেওঁ আব্দুল লতিফ জামেল পভাৰ্টি এক্সন লেবৰ সহ প্ৰতিষ্ঠাপক আৰু সহনিৰ্দেশক 

তেওঁ এনবিইআৰৰ সহযোগী গৱেষক, অৰ্থনৈতিক বিশ্লেষণ গৱেষণা ব্যুৰ'ৰ সদস্য আৰু উন্নয়ন অৰ্থনীতি পৰিকল্পনাৰ অৰ্থনীত আৰু আঁচনি গৱেষণা কেন্দ্ৰৰ নিৰ্দেশক তেওঁ, তেওঁৰ স্বামী অভিজিৎ বেনাৰ্জী আৰু মাইকেল ক্ৰেমাৰৰ সৈতে "গোলকীয় দৰিদ্ৰতা নিৰ্মূলৰ বাবে তেওঁলোকৰ পৰীক্ষামূলক অভিগমন"ৰ বাবে ২০১৯ চনৰ অৰ্থনীতিৰ ন'বেল বঁটা প্ৰদান কৰা হয় অভিজিৎ বেনাৰ্জী আৰু তেওঁৰ পত্নী ইস্থাৰ ডাফ্লো ন'বেল বঁটা লাভ কৰা ষষ্ঠ বিবাহিত দম্পতী ইয়াৰ লগতে তেওঁ অৰ্থনীতিৰ নোবেল বঁটা লাভ কৰা দ্বিতীয় মহিলা আৰু কনিষ্ঠতম ব্যক্তি 

তথ্য উৎস

বাহ্যিক সংযোগ

শ্ৰেণী:অৰ্থনীতিবিদ
শ্ৰেণী:ফ্ৰান্সৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অৰ্থনীতিৰ ন'বেল বঁটা বিজয়ী
ইহুদী গণহত্যা বা হ'লকাষ্ট (, ) আছিল দ্বিতীয় বিশ্বযুদ্ধৰ সময়ত ইউৰোপীয় ইহুদী ধৰ্মালম্বী লোকসকলৰ ওপৰত কৰা গণহত্যা ১৯৪১ চনৰ পৰা ১৯৪৫ চনৰ মাজত জাৰ্মান অধিকৃত ইউৰোপত নাজী জাৰ্মানী আৰু ইয়াৰ সহযোগীসকলে নিয়মিতভাবে প্ৰায় ৬০ লাখ ইহুদীক হত্যা কৰেছিল, এয়া আছিল সেইসময়ৰ ইউৰোপৰ ইহুদী জনসংখ্যাৰ প্ৰায় দুই-তৃতীয়াংশ নাজীসকল হ'লকাষ্টৰ বাবে কুখ্যাত হত্যাকাণ্ডসমূহ সুপৰিকল্পিত আঁচনিৰ অধীনত জনগণৰ ওপৰত গুলিবৰ্ষণ, বন্দী শিবিৰবোৰত বলপ্ৰয়োগ কৰি মজদুৰীৰ কামত লগাই হত্যা কৰা নীতি আৰু জাৰ্মান শিবিৰবোৰৰ গেছ চেম্বাৰবোৰৰ দ্বাৰা কৰা হৈছিল 

জাৰ্মানীয়ে পৰ্যায়ক্ৰমে এই গণহত্যা চলাই গৈছিল ১৯৩৩ চনৰ ৩০ জানুৱাৰীত এডল্ফ হিটলাৰক চাঞ্চেলৰ হিচাপে নিয়োগ কৰাৰ পাছত, জাৰ্মান শাসকে জাৰ্মানীৰ বহু ঠাইত বন্দী শিবিৰ প্ৰতিষ্ঠা কৰি ৰাজনৈতিক প্ৰতিপক্ষ আৰু "অনাকাঙ্ক্ষিত" বুলি গণ্য কৰা লোকসকলক বন্দী কৰি ৰাখিছিল এয়া ১৯৩৩ চনৰ ২২ মাৰ্চত ডাখাউ চহৰ পৰা আৰম্ভ হয় হিটলাৰক পূৰ্ণ ক্ষমতা দিয়া এখন আইন ২৪ মাৰ্চৰ পৰা কাৰ্যকৰ হয়, আৰু তেতিয়াৰে পৰা চৰকাৰখনে ইহুদীসকলক নাগৰিক সমাজৰ পৰা বিচ্ছিন্ন কৰা আৰম্ভ কৰে আৰু ইহুদী ব্যৱসায়সমূহক বয়কট কৰে জাৰ্মানীয়ে অষ্ট্ৰিয়া অধিকাৰ কৰাৰ আঠ মাহৰ পাছত, ১৯৩৮ চনৰ ৯-১০ নৱেম্বৰত জাৰ্মানী আৰু অষ্ট্ৰিয়া জুৰি ইহুদী ব্যৱসায় তথা অন্য ভৱনসমূহ লুণ্ঠন, ধ্বংস বা অগ্নি সংযোগ কৰা হৈছিল ১৯৩৯ চনৰ ছেপ্টেম্বৰত জাৰ্মানীয়ে প'লেণ্ড আক্ৰমণ কৰাৰ পাছত দ্বিতীয় বিশ্বযুদ্ধৰ সূত্ৰপাতৰ হয়, জাৰ্মান চৰকাৰে বাকী জনতাৰ পৰা ইহুদীসকলক বেলেগ কৰি ৰখাৰ উদ্দেশ্যে ইহুদী বস্তি স্থাপন কৰিছিল হাজাৰ হাজাৰ বন্দী শিবিৰ আৰু অন্য বন্দী স্থান জাৰ্মান অধিকৃত ইউৰোপ জুৰি প্ৰতিষ্ঠা কৰা হৈছিল 

জনাকীৰ্ণ বন্দী শিবিৰত ৰাজনৈতিক আৰু যুদ্ধবন্দীবোৰক ক্ৰীতদাসৰ দৰে কামত লাগোৱা হৈছিল, যাৰ ফলত অবসন্ন হৈ বেমাৰত পৰি তেওঁলোকৰ মৃত্যু ঘটিছিল জাৰ্মানীত নাজীৰ উত্থানক "তৃতীয় ৰাইখ" (তৃতীয় ৰাজ্য) বোলা হয় নাজী জাৰ্মানী তেতিয়া পূব ইউৰোপৰ কিছু অঞ্চল দখল কৰিছিল নাজী চৰকাৰে বিৰুদ্ধাচৰণকাৰী আৰু ইহুদীসকলক গুলি চলাই হত্যা কৰিছিল ইহুদী আৰু ৰোমানী ভাষাগোষ্ঠীৰ লোকসকলক ধৰি লৈ গৈ বস্তিসমূহত ৰখা হৈছিল এই বস্তিবোৰৰ পৰা মালবাহী ট্ৰেইনেৰে শ শ মাইল আঁতৰত থকা বন্দী শিবিৰবোৰত তেওঁলোকক লৈ যোৱা হৈছিল মালবাহী ট্ৰেইনেৰে পৰিবহণৰ সময়তে অধিকাংশ লোকৰ মৃত্যু ঘটিছিল যিসকল বাচি আছিল তেওঁলোকক গেছ চেম্বাৰত বন্দী কৰি হত্যা কৰা হৈছিল সেইসময়ৰ জাৰ্মানীৰ আমোলাতন্ত্ৰৰ সকলো শাখা সৰ্বাত্মকভাবে গণহত্যাত জড়িত আছিল ইহুদী গণহত্যা বিশেষজ্ঞ মন্তব্যৰ অনুসৰি এয়াই জাৰ্মানীক এক "নৰঘাতক ৰাষ্ট্ৰ"-ত পৰিণত কৰিছিল 

ইহুদী গণহত্যা লগতে আন গোষ্ঠীৰ লোককো হত্যা কৰা হৈছিল এইসকলৰ মাজত শ্লাভ লোক (পোল লোক, ছ'ভিয়েট সংঘৰ লোক, ছ'ভিয়েট যুদ্ধবন্দী), ৰোমানীসকল, 'জীয়াই থকাৰ অনুপযুক্ত' বুলি ভবা লোক, শাৰীৰিকভাৱে অক্ষম, মানসিক ৰোগী, সমকামী লোক উল্লেখযোগ্য ইহুদী আৰু আন গোষ্ঠীসমূহক ধৰি এই সুপৰিকল্পিত গণহত্যাৰে মুঠতে প্ৰায় ১.১ কোটি লোকক হত্যা কৰা হৈছিল

তথ্য সংগ্ৰহ

শ্ৰেণী:দ্বিতীয় বিশ্বযুদ্ধ
শ্ৰেণী:নৰসংহাৰ
১৯০০ চনৰ অষ্ট্ৰীয়ান ডাকটিকট, যাৰ শীৰ্ষক হৈছেঃ    

ইহুদী লোককথা () হৈছে ইহুদী ধৰ্মৰ পৰম্পৰা, কিংবদন্তি, সংগীত, মৌখিক ইতিহাস, প্ৰবাদ, কৌতুক, জনবিশ্বাস, সাধুকথা, কাহিনী আৰু ৰীতি-নীতি লোককথাৰ বৈশিষ্ট্য হৈছে অস্বাভাৱিক ব্যক্তিত্বৰ উপস্থিতি; মানুহৰ হঠাতে জন্তুলৈ ৰূপান্তৰণ বা জন্তু আকস্মিকভাৱে মানুহলৈ পৰিৱৰ্তিত হোৱা পৰিঘটনা বা কল্পকথা কেইবাটাও আগ'ডিক কাহিনীয়ে লোককথাৰ বৈশিষ্ট্য বহন কৰে বিশেষকৈ বাছানৰ ৰজা অগৰ সৈতে জড়িত কাহিনীবোৰ আধুনিক জাৰ্মান লোককথাৰ লুগেনমাৰ্চেনৰ দৰেই অতিৰঞ্জিত. , ","     , ,  

মধ্যযুগ
ইহুদী লোকসকলে ইউৰোপত পূবৰ লোককথাৰ প্ৰসাৰ-প্ৰচাৰত আগভাগ লোৱাৰ যথেষ্ট প্ৰমাণ পোৱা গৈছে . "-" . :   . . 5.    :    , 1902. . 427-428. বিদেশী উৎসৰ পৰা পোৱা এই কাহিনীসমূহৰ উপৰিও ইহুদীসকলে হয়তো আন কাহিনীসমূহ সংগ্ৰহ বা ৰচনা কৰে যিবোৰ সমগ্ৰ ইউৰোপীয় ঘেট্টোত শ্ৰুতিগোচৰ হৈছে আৰু "মাচেবুচাৰ"ত য়িদ্দিছ ভাষাত সংগ্ৰহ কৰা হৈছে এই সংকলনসমূহত থকা লোককথাৰ সংখ্যাও পৃথকে পৃথকে প্ৰকাশ কৰা হৈছিল              ,  (     ), , 1852-60), . 3869-3942  কিন্তু ইয়াৰে বহুকেইটা লোককথাক ওপৰত কৈ অহাৰ দৰে লোককথা বুলি কোৱাটো কঠিন, কিয়নো ইয়াত পৰীসদৃশ ঘটনা বা অতিস্বাভাৱিক একোৱেই দেখা নাযায় 

কিংবদন্তি
মধ্যযুগত কেইটামান ইহুদী কিংবদন্তি নিশ্চিতৰূপত আছে যিবোৰে লোককথাৰ চৰিত্ৰ চিহ্নিত কৰে যেনেঃ ইহুদী পোপ আন্দ্ৰেয়াছ নাইবা গোলেমৰ চৰিত্ৰ অথবা ৰাছি চেপেলৰ দেৱাল এখনৰ আখ্যান৷ এই দেৱালখন এগৰাকী দুখীয়া মহিলাক ঠেক পথ এটাৰে গৈ থকা এখন গাড়ীয়ে খুন্দিয়াই দিয়াৰ পৰা বচাবলৈ পিছলৈ গতি কৰিছিল৷ এই কিংবদন্তিসমূহৰ কেইবাটাও আব্ৰাহাম মোজেছ টেণ্ডল'  (     ) দ্বাৰা সংগ্ৰহ কৰা হৈছিল

১৯ শতিকাৰ শেষৰ ফালে ইহুদীসকলৰ মাজত বহুতো লোককথা সংগ্ৰহ কৰা হয় বা ইজৰাইল লেভি  দ্বাৰা হিব্ৰু পাণ্ডুলিপিৰ পৰা প্ৰকাশ কৰা হয়৷ এইসমূহ প্ৰকাশিত হৈছিল    ,     আৰু ত৷ ঠিক একেদৰে মোজেছ গেষ্টাৰৰ দ্বাৰা প্ৰকাশিত হৈছিল ফ'ক-ল'ৰ''ত আৰু মণ্টেফিঅ'ৰ কলেজৰ প্ৰতিবেদনত৷

ৰাব্বি লুই গিঞ্জবাৰ্গৰ ইহুদীসকলৰ কিংবদন্তি মিছনাহ, তালমুদ দুটা আৰু মিদ্ৰাছৰ পৰা বিপুল পৰিমাণৰ আগাদাহৰ মৌলিক সংশ্লেষণ গিঞ্জবাৰ্গৰ ৰাবিনিক সাহিত্যৰ বিশ্বকোষীয় জ্ঞান আছিল আৰু তেওঁৰ   মাষ্টাৰৱৰ্কত এগাডটৰ এক বিশাল শৃংখল অন্তৰ্ভুক্ত কৰা হৈছিল অৱশ্যে তেওঁ এনে এটা সংকলন সৃষ্টি কৰা নাছিল যিয়ে এই এগডোটবোৰক স্পষ্টভাৱে দেখুৱাইছিল বৰঞ্চ তেওঁ সেইবোৰ পুনৰলিপিবদ্ধ কৰি পাঁচটা খণ্ড সামৰি লোৱা এটা অবিৰত আখ্যান হিচাপে প্ৰস্তুত কৰি উলিয়াইছিল৷ তাৰ পিছত নিৰ্দিষ্ট উৎস সন্নিৱিষ্ট থকা দুটা খণ্ডৰ পাদটীকাও প্ৰকাশ কৰিছিল৷ 

তথ্যসূত্ৰ

শ্ৰেণী:লোককথা
ইৰ'চ () হৈছে প্ৰাচীন গ্ৰীচৰ প্ৰেম আৰু যৌনতাৰ দেৱতা তেওঁৰ ৰোমান সমকক্ষ হৈছে কিউপিড   ,   , , 1995, . 215. প্ৰাৰম্ভিক কালত ইৰ'চক এক আদি দেৱতা হিচাপে বৰ্ণনা কৰা হৈছে ইয়াৰ বিপৰীতে পিছৰ পৰ্যায়ৰ লিখনি আদিত তেওঁক সৌন্দৰ্যৰ দেৱী এফ্ৰোডাইটি আৰু যুদ্ধৰ দেৱতা এৰিচৰ পুত্ৰ বুলি আখ্যা দিয়া হৈছে ইৰ'টিচ নামেৰে পৰিচিত ডেউকাযুক্ত প্ৰেমৰ দেৱতাসকল তেওঁৰ সহোদৰ

উপস্থাপন
পৌৰাণিক গ্ৰীক সূত্ৰসমূহত ইৰ'চৰ উপস্থিতি বিভিন্নধৰণে দেখিবলৈ পোৱা যায় প্ৰাৰম্ভিক কালৰ ৰচনা যেনে, ক'চম'গনি, দৰ্শনশাস্ত্ৰ, গ্ৰীক-ৰোমান ৰহস্য সম্পৰ্কীয় লেখনি আদিত ইৰ'চক এজন আদি দেৱতা হিচাপে উপস্থাপন কৰা হৈছে  আৰু ব্ৰহ্মাণ্ডৰ সৃষ্টিৰ সৈতেও তেওঁৰ সম্পৰ্ক স্থাপন কৰা হৈছে পিছৰ কালছোৱাৰ সূত্ৰসমূহত ইৰ'চক এফ্ৰোডাইটিৰ পুত্ৰ হিচাপে বৰ্ণনা কৰা হৈছে য'ত তেওঁৰ হস্তক্ষেপত দেৱতা আৰু মানৱৰ মাজত প্ৰায়েই অবৈধ প্ৰেম উৎপন্ন হৈছে নৱজাগৰণৰ সময়ৰ ইৰ'চক যৌন শক্তিৰ এক মূৰ্তমান স্বৰূপ আৰু শিল্পী হিচাপে এক কমবয়সীয়া যুৱকৰ ৰূপত চিত্ৰায়িত কৰা হৈছে"",  .   . , .,    .

প্ৰাক-ধ্ৰুপদী কালৰ গ্ৰীচত ইৰ'চৰ উপাসকসকলৰ এক পন্থা আছিল যদিও এফ্ৰোডাইটিৰ পন্থাতকৈ ইয়াৰ গুৰুত্ব কম আছিল অৱশ্যে পৰৱৰ্তী সময়ত থেছপি নামৰ ঠাইত ইৰ'চক এক উৰ্বৰতা সম্পৰ্কীয় পন্থাই উপাসনা কৰিছিল এথেন্সত এফ্ৰোডাইটিৰ সৈতে ইৰ'চৰ উপাসনাৰ পন্থা জনপ্ৰিয় আছিল আৰু প্ৰতিমাহৰ চতুৰ্থ দিনটো হেৰাক্লিচ, হাৰ্মিচ আৰু এফ্ৰোডইটিৰ লগতে ইৰ'চৰ বাবেও পবিত্ৰ হিচাপে গণ্য কৰা হৈছিল

ইৰ'চ আছিল ইৰ'টিচসকলৰ (ডেউকাধাৰী প্ৰেমৰ দেৱতাসকল) অন্যতম যাক পুৰুষৰ মাজত সমকামিতাৰ পৃষ্ঠপোষক হিচাপে গণ্য কৰা হৈছিল হেৰাক্লিচ আৰু হাৰ্মিচৰ সৈতে ইৰ'চে সমকামিতা সন্দৰ্ভত গুৰুত্বপূৰ্ণ ভূমিকা পালন কৰিছিল য'ত তেওঁলোকে সমকামী পুৰুষসকলক সৌন্দৰ্য, নিষ্ঠা, শক্তি আৰু বাগ্মিতা প্ৰদান কৰিছিল

তথ্য সংগ্ৰহ

শ্ৰেণী:গ্ৰীক দেৱতা
তুৰ্কী পৌৰাণিক কাহিনীত ইৰচি (তুৰ্কী: ) এক প্ৰকাৰৰ পৌৰাণিক সত্তা বা কিংবদন্তি পৰী সদৃশ জীৱ যিটো আত্মাৰ ৰূপত থাকে, প্ৰায়ে অতিপ্ৰাকৃতিক বা অপ্ৰাকৃতিক বুলি বৰ্ণনা কৰা হয়   (  ),  , (:  - 3.0)

বৈশিষ্ট্যসমূহ
ইৰচিক সাধাৰণতে মানুহৰ (সুন্দৰ ছোৱালী) চেহেৰা আৰু যাদুকৰী শক্তি থকা বুলি বৰ্ণনা কৰা হয় যদিও ইহঁতক প্ৰায়ে ডেকা, কেতিয়াবা ডেউকাযুক্ত, ওখ, উজ্জ্বল, ফেৰেস্তা আত্মা হিচাপে চিত্ৰিত কৰা হয় ইৰচি এগৰাকী সুন্দৰ, অতিপ্ৰাকৃতিক নাৰী সত্তা তেওঁক দয়ালু, কোমল অন্তৰৰ আৰু আকৰ্ষণীয় হিচাপে চিত্ৰিত কৰা হৈছে যৌৱন আৰু মাৰ্জিত, আৰু নৃত্যৰ কলাত তেওঁ চমৎকাৰ ইৰচিয়ে মিছা কথা কব নোৱাৰে 
বিভিন্ন প্ৰাণীক ইৰচি বুলিও বৰ্ণনা কৰা হৈছে কেতিয়াবা এই পৰীবোৰৰ এটা অংশৰ আকৃতি সলনি হোৱাৰ ফল এইটোৱেই হয় 

ইৰচি দুষ্ট আত্মা হিচাপে
লোককথাত তেওঁলোকক বিভিন্ন ধৰণে "প্ৰাকৃতিক" কিন্তু লুকাই থকা প্ৰজাতি হিচাপে, মৃতকৰ আত্মা হিচাপে বা পতিত স্বৰ্গদূত বা দানৱৰ বংশধৰ হিচাপে গণ্য কৰা হয় বহু কিংবদন্তি অনুসৰি ইৰচিসকলে মানুহক অপহৰণ কৰাৰ প্ৰৱণতা থাকে, হয় কেঁচুৱা অৱস্থাত, হয় তেওঁলোকৰ দেহত ভৰ কৰি বা লম্ভি, নহয় ডেকা-গাভৰু হিচাপে এইটো কিছু সময়ৰ বাবে বা চিৰদিনৰ বাবে হব পাৰে, আৰু অপহৰণ কৰাজনৰ বাবে কম বেছি পৰিমাণে বিপদজনক হব পাৰে ৰাতি বা সন্ধিয়াহে দেখা দিয়ে   ,  ,    তুৰ্কী লোককথাত তেওঁলোকৰ চকু অগ্নিময়

ইৰচি এক উপকাৰী আত্মা হিচাপে
কিছুমান কাহিনীত ইৰচি হৈছে যাদুকৰী শক্তি থকা পৰী, যিয়ে কাৰোবাৰ গুৰু হিচাপে কাম কৰে সাধাৰণতে ইৰচিয়ে এজন টিগিন (ৰাজকুমাৰ) বা বেগুম (ৰাজকুমাৰী) আৰু কাহিনীৰ নায়কক ৰক্ষা কৰে আৰু ইৰচিয়ে তেওঁলোকৰ যাদু ব্যৱহাৰ কৰি তেওঁলোকক সহায় কৰে বা অন্যথা সমৰ্থন কৰে
তথ্য সূত্ৰ

শ্ৰেণী:কাল্পনিক চৰিত্ৰ
শ্ৰেণী:তুৰ্কী কাহিনী
ইৰফান পাঠান (); এজন প্ৰাক্তন ভাৰতীয় ক্ৰিকেটাৰ, ক্ৰিড়া বিশ্লেষক,ক্ৰীড়া মন্তব্যকাৰী তেওঁ গুজৰাটৰ এটি সাধাৰণ পৰিয়ালত জন্ম লাভ কৰে 

ব্যক্তিগত জীৱন
১৯৮৪ চনৰ ২৭ অক্টোবৰ তাৰিখে ভাৰতৰ গুজৰাট ৰাজ্যৰ বৰোদাত জন্মগ্ৰহণ কৰা পাঠান ভাৰতীয় পাঠান বংশৰ (পাষ্টুন বংশ) লোক আছিল ২০১৬ চনৰ ৪ ফেব্ৰুৱাৰীত ছৌদি আৰবৰ মডেল ছাফা বেইগৰ সৈতে পাঠান, বিবাহপাশত আবদ্ধ হয় 

খেল কেৰিয়াৰ
ভাৰতীয় ক্ৰিকেট দলৰ প্ৰাক্তন অধিনায়ক দত্ত গেকৱাদৰ নিৰ্দেশনাত পাঠানে ১৪ বছৰ অনুৰ্ধৰ বৰোদা ক্ৰিকেট দলত নিৰ্বাচিত হৈ ক্ৰিকেট কেৰিয়াৰৰ উত্থান ঘটায় তেতিয়া তেওঁ ১৫ বছৰ অনুৰ্ধ পৰ্যায়ত ৰাষ্ট্ৰীয় প্ৰতিযোগিতাত বৰোদাক প্ৰতিনিধিত্ব কৰিবলৈ নিৰ্বাচিত হয় আৰু তেওঁক ক্ৰিকেটৰ সম্পূৰ্ণ সঁজুলিৰ ছেট এটা উপহাৰ দিয়া হয় তেওঁৰ পৰিয়ালৰ সীমিত অৰ্থনৈতিক সামৰ্থ্যৰ বাবে ছেকেণ্ডহেণ্ড(আগত ব্যৱহাৰ হোৱা) গিয়াৰ(খেলৰ সঁজুলি)তে তেওঁ সীমাবদ্ধ থাকিব লগা হৈছিলতেওঁ ভাৰতীয় জাতীয় দলটোত নিজৰ স্থান তেতিয়াই দৃঢ় কৰি তুলিবলৈ সক্ষম হৈছিল যেতিয়া আন্তঃৰাষ্ট্ৰীয় ক্ৰিকেট পৰিষদে ২০০৪ চনত আইচিচি() পুৰুষৰ বছৰৰ উদীয়মান খেলুৱৈ হিচাপে তেওঁক নিৰ্বাচিত কৰিছিল ২০০৪ চনত পাকিস্তানত ভাৰতৰ এদিনীয়া আৰু টেষ্ট শৃংখলাত জয়লাভ কৰাত পাঠানৰ ভূমিকা আছিল উল্লেখযোগ্য সংবাদ মাধ্যমে তেওঁক ভাৰতীয় ক্ৰিকেটৰ "- " বুলি অভিহিত কৰিছিলতেওঁ এজন বলিং অল-ৰাউণ্ডাৰ ২০০৭ আইচিচি টি-২০ বিশ্বকাপ আৰু ২০১৩ আইচিচি চেম্পিয়নছ ট্ৰফী জয়ী হোৱা ভাৰতীয় ক্ৰিকেট দল ৰ সদস্য আছিল .

দ্ৰুত-মধ্যম ছুইং আৰু ছিম বলাৰ হিচাপে নিজৰ কেৰিয়াৰ আৰম্ভ কৰা পাঠানে ১৯ বছৰ সম্পূৰ্ণ কৰাৰ পিছতেই ৰাষ্ট্ৰীয় দলত প্ৰৱেশ কৰে আৰু তেওঁৰ আশাব্যঞ্জক প্ৰদৰ্শন আৰু অসাধাৰণ ছুইঙৰ বাবে পাকিস্তানৰ অন্যতম খেলুৱৈ ৱাছিম আক্ৰামৰ সৈতে তুলনাৰ কৰা হয় ২০০৬ চনৰ আৰম্ভণিতে পাঠানে এখন টেষ্ট মেচত প্ৰথম অভাৰ টেষ্ট হেট্ৰিক লোৱা একমাত্ৰ বলাৰ হিচাপে পৰিগণিত হয় 

মনোৰঞ্জন জগত
২০১৫ চনত ঝলক দিখলা জা নৃত্য অনুষ্ঠান(ৰিয়েলিটি শ্ব')ত প্ৰতিযোগী হিচাপে অংশগ্ৰহণ কৰি ইৰফান পাঠানে মনোৰঞ্জন জগতত প্ৰথম ভূমুকি মাৰে ২০২২ চনৰ ভাৰতীয় ছবি কোব্ৰা ত অভিনয় কৰি আত্মপ্ৰকাশ কৰে

তথ্যসূত্ৰ

শ্ৰেণী:ভাৰতীয় ক্ৰিকেটাৰ
ইৰম চানু শৰ্মীলা ১৯৭২ চনৰ মাৰ্চ মাহৰ ১৪ তাৰিখে মণিপুৰত জন্মগ্ৰহণ কৰে তেওঁক মণিপুৰৰ লৌহ মহিলা "   " বা "" ("  ") বুলিও কোৱা হয় যোৱা ২০০০ চনৰ ২ নবেম্বৰৰ পৰা তেওঁ মণিপুৰৰ পৰা সৈন্য বাহিনীৰ বিশেষ ক্ষমতা আইন, ১৯৫৮ (  ( ) , 1958 ()) বাতিল কৰাৰ কাৰণে অনশন কৰি আছে তেওঁৰ মতে মণিপুৰ আৰু উত্তৰ-পূৱ ভাৰতত ইয়েই হিংসাৰ মূল কাৰণ বৰ্তমান অনশনৰ দহ বছৰ অতিক্ৰম কৰা শৰ্মীলাক পৃথিৱীৰ আটাইতকৈ দীঘলীয়া সময় অনশন কৰা মহিলা হিচাপেও জনা গৈছে 

অনশনৰ বিষয়ে

২০০২ চনৰ ২ নৱেম্বৰত মণিপুৰৰ ইম্ফাল উপত্যকাৰ মালমত ভাৰতৰ অন্যতম পেৰামিলিটেৰী বাহিনী অসম ৰাইফলচ-অৰ জোৱানে বাচৰ কাৰণে ৰৈ থকা অৱস্থাত দহজন মণিপুৰী ভাৰতীয় নাগৰিকক হত্যা কৰে এই ঘটনাটো পাচলৈ "মালম গণহত্যা" বুলি জনাজাত হয়   পাচদিনাৰ স্থানীয় খবৰ কাগজত ফটোসহ এই ঘটনাৰ খবৰ চপা হয় এই মৃতসকলৰ ভিতৰত ৬২ বছৰীয়া বৃদ্ধা লেইচাংবাম ইবেতমি আৰু ১৯৮৮ চনৰ ৰাষ্ট্ৰীয় শিশুৰ সাহসীকতাৰ বটা বিজয়ী ১৮ বছৰীয়া ছিনাম চন্দ্ৰমণিও আছিল

ইয়াৰে প্ৰতিবাদত এজন চতুৰ্থ শ্ৰেণীৰ কৰ্মচাৰীৰ ২৮ বছৰ বয়ষীয়া জী শৰ্মিলাই, অনশন আৰম্ভ কৰে তেওঁৰ ভাতৃ ইৰম সিংহজিৎ সিঙৰ মতে "২ নৱেম্বৰ ২০০২ তাৰিখ আছিল বৃহস্পতিবাৰ শৰ্মিলাই সৰুকালৰেপৰা বৃহস্পতিবাৰে ব্ৰত ৰাখিছিল তেওঁ সেই "ব্ৰত"কে অব্যাহত ৰাখিবলৈ থিৰাং কৰিলে " ৪ নৱেম্বৰ তাৰিখটোও অনশনৰ আৰম্ভণিৰ তাৰিখ হিচাবে কেতিয়াবা ধৰা হয়: ৩ তাৰিখ শুক্ৰবাৰে পেষ্ট্ৰী আৰু মিঠাইৰে নৈশভোজন শেষ কৰি শৰ্মিলাই মাতৃৰ পৰা ব্ৰত আৰম্ভ কৰিবলৈ অনুমতি বিচৰাৰ কথা স্থানবিশেষে উল্লেখ কৰা হয়  

ভাৰত চৰকাৰৰ ওচৰত শৰ্মিলাৰ মুখ্য দাবী হৈছে  উঠাই লোৱা এই আইনে সৈন্যবাহিনীক সন্ত্ৰাসবাদী হোৱাৰ সন্দেহত যিকোনো ভাৰতীয় নাগৰিকক আটক কৰাৰ অধিকাৰ প্ৰদান কৰিছে বিৰোধীপক্ষ আৰু মানৱাধিকাৰ গোটসমূহৰ মতে এই আইনে নিৰ্দোষ নাগৰিকক অত্যাচাৰআতিশয্য, অপহৰণ ( ) আৰু গুপ্তহত্যা ( ) আদি কৰাত সুবিধা কৰি দিছে

অনশন আৰম্ভ কৰাৰ তিনিদিন পাচত আৰক্ষীয়ে ভাৰতীয় দণ্ডবিধি আইনৰ (::  ) ৩০৯ ধাৰা "আত্মহত্যাৰ চেষ্টা"ৰ অভিযোগত শৰ্মিলাক গ্ৰেপ্টাৰ কৰি ন্যায়িক হিফাজতলৈ প্ৰেৰণ কৰে  তেওঁৰ স্বাস্থ্যৰ দ্ৰুত অৱনতি ঘটাৰ পৰিপ্ৰেক্ষিতত আৰক্ষীয়ে ::  ব্যৱহাৰ কৰি তেওঁক বলপ্ৰয়োগ কৰি খুৱাবলৈ বাধ্য হয় তেতিয়াৰ পৰাই ইৰম শৰ্মিলাক নিয়মিতভাৱে ভাৰতীয় দণ্ডবিধি আইনৰ ৩০৯ ধাৰাৰ অধীনত প্ৰায়ে আটক কৰা আৰু এৰি দিয়া হৈ আহিছে ৩০৯ ধাৰা মতে আত্মহত্যাপ্ৰৱণ ব্যক্তিক এক বছৰ পৰ্য্যন্ত জেল, বা জৰিমণা বা দুয়োটা হ'ব পাৰে 309     , 1860

তেওঁৰ কৰ্মৰাজি
কবিতাপুথিঃ

   ',

'' ইমা ইৰম শৰ্মিলাই দুয়োখন কবিতাপুথি মণিপুৰী ভাষাত ৰচনা কৰিছিলশান্তিৰ সুবাস': ইৰম শৰ্মিলা 

অনুবাদ: অনুপ ফুকন

টিংখাং,ৰূপান্তৰ প্ৰকাশ

প্ৰথম প্ৰকাশ:২০১০

পৰৱৰ্তী সময়ত  ইংৰাজীৰ লগতেশান্তিৰ সুবাস ''' নামেৰে অসমীয়ালৈ অনুবাদ কৰা হয়

   গ্ৰন্থ দিল্লীস্থ নাৰীবাদী প্ৰকাশন গোষ্ঠী যুবান' এ প্ৰকাশিত কৰিছিলএই পুথিত ১২টা কবিতা সন্নিবিষ্ট হৈ আছে

বিভিন্ন পুৰস্কাৰ আৰু বঁটা

প্ৰসংগসমূহ

শ্ৰেণী:মণিপুৰৰ ব্যক্তি
শ্ৰেণী:অহিংস সত্যাগ্ৰহ
শ্ৰেণী:উগ্ৰপন্থী সমস্যা
ইৰা ত্ৰিবেদী ((; জন্ম:১৯৮৪) এগৰাকী ভাৰতীয়  লেখক, স্তম্ভলেখক আৰু যোগ গুৰু ভাৰতৰ মহিলাৰ সমস্যা আৰু লিংগ-বৈষম্যক লৈ তেওঁ গল্প-উপন্যাস আৰু প্ৰৱন্ধ-পাতি লিখিছে ইণ্ডিয়া ইন লাভ: মেৰিজ এণ্ড ছেক্সুৱেলিটি ইন টুৱেণ্টি ফাষ্ট চেঞ্চুৰী, হোৱাট উড য়্যু ডু টু চেভ দ্য ৱৰ্ল্ড?, দ্য গ্ৰেট ইণ্ডিয়ান লাভ ষ্টৰি আৰু দেয়াৰচ্ ন লাভ অন ৱাল ষ্ট্ৰীট আদি ত্ৰিবেদীৰ সৃষ্টিকৰ্ম 

প্ৰাৰম্ভিক জীৱন আৰু শিক্ষা
ভাৰতৰ লক্ষ্ণৌত ত্ৰিবেদীৰ জন্ম হৈছিল সাহিত্যিক ক্ৰান্তি ত্ৰিবেদী ইৰাৰ আইতাক 

ৱেলেছলী কলেজত পঢ়ি থকা সময়ৰপৰাই ইৰাই যোগ অভ্যাস কৰিছিল অৰ্থনীতি বিষয়ত সন্মানসহ ত্ৰিবেদীয়ে ৱেলেছলী কলেজৰপৰা ২০০৬ চনত স্নাতক ডিগ্ৰী লাভ কৰে কলম্বিয়া বিশ্ববিদ্যালয়ৰপৰা তেওঁ এম বি এ ডিগ্ৰী লাভ কৰে

শিৱানন্দ যোগা ৱেদান্ত চেণ্টাৰৰপৰা তেওঁ আচাৰ্য প্ৰশিক্ষণ সমাপ্ত কৰিছে

কৰ্মজীৱন
মিছ ইণ্ডিয়া সৌন্দৰ্য প্ৰতিযোগিতাৰ সৈতে জড়িত তেওঁৰ অভিজ্ঞতাৰ ওপৰত আধাৰিত ত্ৰিবেদীৰ প্ৰথমখন উপন্যাস, হোৱাট উড য়্যু ডু টু চেভ দ্য ৱৰ্ল্ড?: কনফেছনচ্ অৱ আ কুড-হেভ-বিন বিউটি কুইন তেওঁৰ ১৯ বছৰ বয়সত প্ৰকাশ পায় ডেক্কান হেৰল্ডৰ এটি গ্ৰন্থ সমীক্ষাত কিতাপখনক "হীৰাৰ আঁৰৰ ধূলি, প্লাষ্টিক হাঁহিৰ আঁৰৰ চকুপানী আৰু সৌন্দৰ্য প্ৰতিযোগিতাৰ পৰ্দাৰ আঁৰত চলি থকা ব্যঞ্জনৰ সত্যতা প্ৰকাশক এক মনোৰঞ্জনমূলক প্ৰথম উপন্যাস" বুলি বৰ্ণনা কৰা হৈছিল

২০২০ চনত, তেওঁ শিশুসকলৰ বাবে ঔম দ্য য়গা ডগ নামৰ এখন কিতাপ প্ৰকাশ কৰে, দ্য ইণ্ডিয়ান এক্সপ্ৰেছৰ বৰ্ণনা মতে কিতাপখন হৈছে শিশুসকলক যোগাভ্যাস কৰিবলৈ প্ৰলোভিত কৰা এক আমোদজনক আৰু আকৰ্ষণীয় উপায়, আৰু দ্য হিন্দুৰ সোমা বসুৰ মতে কিতাপখন শিশুসকলৰ বাবে সহজ আসন আৰু উপকাৰী উশাহ-নিশাহৰ কৌশলৰ সৈতে পৰ্যায়ক্ৰমে বৰ্ণিত এক সৰল যোগ নিৰ্দেশনা 

ইৰা ত্ৰিবেদী অ-লাভজনক প্ৰতিষ্ঠান নমামি যোগা, মবাইল এপ ইৰা যোগা ৱেলনেচ আৰু অনলাইন যোগ ষ্টুডিঅ য়োগ লাভৰ প্ৰতিষ্ঠাপক তেওঁ দ্য হিন্দু  ,, দ্য টেলিগ্ৰাফ, টাইমছ অৱ ইণ্ডিয়া, আৰু আউটলুকত লিখে ত্ৰিবেদীয়ে প্ৰায়ে   লিংগ, মহিলা আৰু যুৱসকলৰ বিভিন্ন সমস্যাৰ ওপৰত বক্তৃতা দিয়ে

নিৰ্বাচিত কাম
 হোৱাট উড য়্যু ডু টু চেভ দ্য ৱৰ্ল্ড? (২০০৬, পেংগুইন বুকচ্)
 দ্য গ্ৰেট ইণ্ডিয়ান লাভ ষ্টৰি (২০০৯, পেংগুইন বুকচ্)
 দেয়াৰচ্ ন লাভ অন ৱাল ষ্ট্ৰীট (২০১১,পেংগুইন বুকচ্)
 ইণ্ডিয়া ইন লাভ: মেৰিজ এণ্ড ছেক্সুৱেলিটি ইন টুৱেণ্টি ফাষ্ট চেঞ্চুৰী (২০১৪, অলেফ বুক কোম্পানি)
 গুমৰাহ: ইলেভেন শ্বৰ্ট টীন ক্ৰাইম ষ্টৰিজ"(২০১৬)
 নিখিল এণ্ড ৰিয়া (২০১৭)
 দ্য টেন মিনিট য়গা চল্যুচন (২০১৭, হাৰ্পাৰ কলিন্স)
 দ্য দেশী গাইড টু ডেটিং (২০১৯)
 ঔম দ্য য়গা ডগ'' (২০২০, পাফিন)

স্বীকৃতি
২০১৫ চনত, গতিশীলতা আৰু নতুনত্বৰ বাবে ত্ৰিবেদীয়ে দেৱী বঁটা লাভ কৰিছিল সেই বছৰেই, তেওঁক ভাৰতত কইনা (ব্ৰাইড) সৰবৰাহ সম্পৰ্কীয় শ্ৰেষ্ঠ অনুসন্ধানমূলক প্ৰবন্ধৰ বাবে ইউ কে মিডিয়া বঁটা প্ৰদান কৰা হৈছিল

২০১৭ চনত, ত্ৰিবেদীক বি বি চিৰ বিশ্বৰ ১০০ গৰাকী আটাইতকৈ প্ৰভাৱশালী মহিলাৰ ভিতৰত এগৰাকী ৰূপে বাছনি কৰা হৈছিল  
তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
ইৰাক  চৰকাৰীভাৱে ইৰাক প্ৰজাতন্ত্ৰ (:  ), এখন পশ্চিম এছিয়াৰ ৰাষ্ট্ৰ ইয়াৰ চাৰিসীমা হৈছে, উত্তৰে তুৰষ্ক, পূৱে ইৰাণ, দক্ষিণপূৱত কুৱেট, দক্ষিণে চৌদি আৰৱ, দক্ষিণপশ্চিমত জৰ্দান আৰু পশ্চিমে ছিৰিয়া ইয়াৰ দক্ষিণাঞ্চল আংশিক ভাবে আৰব উপদ্বীপৰ ভিতৰত পৰে ৰাষ্ট্ৰখনৰ ৰাজধানী বাগদাদ দেশৰ মধ্যভাগত অৱস্থিত আৰু এইখনেই দেশখনৰ বৃহত্তম নগৰ ইৰাকৰ বৃহত্তম ভাষিক গোষ্ঠী হৈছে আৰব আৰু কুৰ্ড অন্যান্য ভাষিক গোষ্ঠীবোৰ হৈছে এছিৰিয়ান, য়াজিদি, আৰ্মেনিয়ান, মনডিয়েনছ, চাৰকেছিয়ান, আৰু কাৱলিয়া 125    .:..45450804. দেশখনৰ মুঠ জনসংখ্যাৰ প্ৰায় ৯৫ নাগৰিক মুছলমান, আৰু অবশিষ্ট ৫ লোক খ্ৰীষ্টান, য়াৰ্ছান, য়াজিদি, আৰু মনডেনি ধৰ্মাৱলোম্বী 

পাৰস্য উপসাগৰৰ উত্তৰাংশত ইৰাকৰ এক ঠেক উপকূল আছে যাৰ দৈৰ্ঘ্য প্ৰায়  হ'ব দেশখনৰ মেছ'পটেমিয়ান এলোভিয়েল সমভূমিৰ উত্তৰ পশ্চিম সীমান্তত জাগ্ৰছ পৰ্বত মালা, আৰু পূৱ অঞ্চল হৈছে ছিৰিয়া মৰুভূমি দুখন প্ৰধান নদী, টাইগ্ৰিছ আৰু ইউফ্ৰেটিছ, ইৰাকৰ মধ্যভাগেদি দক্ষিণলৈ পাৰ্ছিয়ান গ'ল্ফৰ কাষত ছাট আল-আৰৱলৈ বৈ গৈছে এই নদী দুখনে ইৰাকৰ ভূমিভাগ উৰ্বৰ কৰি ৰাখে 

তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ